DS: Gradska vlast planira nastavak rušenja Novog Sada | Autonomija\nDS: Gradska vlast planira nastavak rušenja Novog Sada\nNovi Sad za nekoliko godina više “neće ličiti na sebe”\nGradski odbor Demokratske stranke (DS) iz Novog Sada upozorio je danas da je aktuelna vast u tom gradu od početka godine usvojila čak 16 planova detaljne regulacije vezanih za urbanistička rešenja, te da ukoliko se oni i primene Novi Sad za nekoliko godina više “neće ličiti na sebe”.\nDS je upozorila da aktuelna vlast predvođena Srpskom naprednom strankom (SNS), kako se primiču izbori 24. aprila, ubrzano usklađuje urbanističke propise sa potrebama sebi bliskih investitora i njihovom željom za brzom i lakom zaradom.\nOd početka ove godine, prema saznanjima DS, usvojeno je čak 16 planova detaljne regulacije, što je više nego u čitavoj 2015. kada je prihvaćeno tek 14 takvih akata.\nnavodi se i da je do kraja 2014. godine, gradska vlast ukupno usvojila svega 13 planova detaljne regulacije, što znači da je u 2016. za samo desetak nedelja izradila više urbanističkih akata nego u prve dve trećine svog mandata.\n“Takva hiperprodukcija urbanističkih dokumenata koji propisuju uslove i način gradnje u finišu mandata odlazeće vlasti ubedljivo pokazuju kako urbanistička politika, koja predstavlja jednu od ključnih poluga razvoja svake lokalne zajednice, u Novom Sadu zapravo i ne postoji”, piše u saopštenju DS.\nDemokrate su ocenile da je gradska vlast poslovne ineterse nekolicine svojih ljudi i firmi proglasila za svoju urbanističku politiku, na štetu opštih interesa i svih građana Novog Sada.\n“Podsećamo da je gradska vlast skinula zaštitu sa više objekata u gradu nego li sve prethodne generacije lokalne vlasti zajedno. Dozvoljena spratnost objekata je u svim novim planovima udvostručena, a ukupna površina uvišestručena. Slučaj izgradnje stambeno-poslovnog kompleksa kod Glavne pošte kojim će dominirati soliter od 13 spratova samo je najpoznatiji primer vandalskog odnosa SNS prema Novom Sadu”, dodao je DS.\nPodsetili su i na rušenje kompleks starih zaštićenih kuća od trske, kako bi umesto njih bili podignuti soliteri visoki po devet spratova, a da je plan i da devetospratnice niknu i u bloku kod Novosadskog sajma.\nDS dodaje da je na mestu prizemne kuće u Ulici braće Ribnikara gradska vlast sada odobrila gradnju solitera od čak 12 spratova, a na slobodnoj parceli kod stadiona „Karađorđe“ planira se izgradnja objekata od 10 spratova.


Boaći u evro izlogu - Emisari sa Ostrva stižu na "Marakanu"! - Sportske.net\nČetvrt veka se čekalo... Zvezdo, vreme je! (21.05)Zvezda se oglasila tačno u ponoć!Zvezdinih startnih 11 - Miloje ima samo jednu dilemu?On je Zvezdin ''džoker'' protiv Kelna? Džaja mu prognozira sjajnu karijeru!Počela je i psihološka igra - Pešić iznenadio porukom Jojiću!\nOdavno na stadionu "Rajko Mitić" nije igrana ovako važna utakmica kao što će biti večerašnja između Crvene zvezde i Kelna. Meč šestog kola Lige Evrope nosi ogroman ulog za oba tima jer pobeda znači prezimljavanje u Evropi, a Zvezda na to čeka četvrt veka.\nSvaki pojedinac moraće da bude na svom maksimumu kako bi ekipa ostvarila zajednički cilj, a motiva će biti na pretek. U slučaju Ričmonda Boaćija dodatnu motivaciju predstavljaće i činjenica da će reprezentativac Gane biti na skeneru emisara mnogih evropskih klubova koji su najavili dolazak na "Marakanu".\nUtakmica Crvena zvezda - Keln igra se večeras od 21 čas na našem najvećem stadionu.


TV Prenosi - RTS opet ne prenosi utakmice?\nNaslovna / Fudbal / Domaci fudbal / TV Prenosi - RTS opet ne prenosi utakmice?\n2018-08-11 20:00 > 20:07\nOd početka kvalifikacija za evropska takmičenja ovog leta, tri televizije se bore za TV prenose utakmica naših predstavnika na evro-sceni.\nBambi se oglasio posle operacije\nTako smo neke utakmice mogli da gledamo na RTS-u, neke na ''Areni Sport'', neke i na ''Sport klubu'', pa ni ovoga puta ne možemo sa sigurnošću da procenimo gde ćemo gledati TV prenose revanš mečeva trećeg kola kvalifikacija za LŠ i LE.\nPrva na scenu izlazi Crvena zvezda, koja će već u utorak od 20:30h gostovati slovačkom Spartaku iz Trnave i pokušati da izbori plasman u plej-of fazu kvalifikacija, posle beogradskih 1:1.\n"Arena sport" prenosi utakmicu Zvezde. Oni su već najavili TV prenos iz Slovačke na svom prvom kanalu.\nPola sata pre početka utakmice biće emitovana najava iz studija, a od 20:30h počeće TV prenos.\nDva dana kasnije, u isto vreme, Partizan će u revanš meču trećeg kola kvalifikacija za Ligu Evrope dočekati ekipu danskog Nordsjelanda posle trijumfa u Danskoj od 2:1.\nTa utakmica bila je prenošena na ''Sport klubu'', ali ovoga puta utakmica između Partizana i Nordsjelanda prenosiće "Arena sport". Kao i pred Zvezdinu utakmicu u Slovačkoj, pola sata pre početka meča počinje program posvećen utakmici u Humskoj.\nRTS za sada nije najavio nijedan prenos za narednu nedelju, ali navikli smo već da se to može promeniti u narednih dan-dva. Videćemo da li će i ovoga puta biti prenošena utakmica između Brondbija i Spartaka, kao i pre dva dana na Marakani, kada su Danci slavili sa 2:0.\nBonući: Učim od Ronalda\nŠOK - Ivana se povredila\nPL - Novi Čelsi krenuo rutinski\nPL - "Srpski derbi" pripao Milivojeviću\nPrethodna Bambi se oglasio posle operacije


Maksimović u Astani – PodrinjeINFO\n1702 Views February 28, 2015 No Comments\tSport Tomislav Živanović\nKapiten omladinske fudbalske reprezentacije Srbije, Nemanja Maksimović u naredne dve godine branić boje kazahstanskog prvaka Astane. Talentovani fudbaler, rodom iz Banje Koviljače, u zimskom prelaznom roku posle godinu i po dana igranja u slovenačkom prvoligašu Domžale, rešio je da karijeru nastavi u klubu koji će igrati u kvalifikacijama za Ligu šampiona.\n“To je odlično organizovan klub, šampion zemlje sa velikim ambicijama. Potrudiću se da što pre izborim mesto u timu i dam doprinos u odbrani nacionalne titule i u evropskim kvalifikacijama”\nizjavio je Maksimović za nedeljnik Lozničke novosti. U Domžalama je bio standardni prvotimac i svojim dobrim igrama zavredio je pažnju finansijski bogatijeg kazahstanskog kluba. Nekadašnji omladinac Crvene zvezde bio je jedan od najboljih igrača u selekciji Ljubinka Drulovića, koja je 2013. godine osvojila prvenstvo Evrope, a prošlog leta je predvodio tim Veljka Paunovića na Prvenstvu Evrope. U martu ove godine, očekuje ga učešće na Svetskom prvenstvu za igrače do 20 godina na Novom Zelandu.


» Evropa u malom u Zrenjaninu\nEvropsko selo, koje se održava po osmi put, ove godine okupilo je učenike i nastavnike 28 osnovnih škola Opštine Zrenjanin, koji su na štandovima na glavnom gradskom trgu predstavili po jednu zemlju Evropske unije.\nProlaznici su mogli da priđu štandu, saznaju nešto o zemlji koju škola predstavlja i kupe neke od kulinarskih specijaliteta te zemlje. Čitava manifestacija praćena je kulturnim i muzičkim programom na glavnoj bini, koji su takođe osmislili osnovci zrenjaninskih škola. Deo ove Evrope u malom bio je i šef sektora za saradnju Delegacije EU u Srbiji, Ingve Engstrom, koji je svima čestitao Dan Evrope.\n„Posebno sam srećan što se dobra tradicija podsećanja na taj dan održava ovde, u Zrenjaninu. Potreban nam je ovaj entuzijazam za evropsku ideju, posebno od srodnih institucija. Srbija je deo Evrope, ne samo geografski, već ekonomski i kulturno. Sa Srbijom delimo zajedničku evropsku istoriju i kulturno nasleđe i u tom pravcu moramo usmeriti naše delovanje“, rekao je Engstrom.\nOn je ovim povodom uručio i nagrade Delegacije EU u Srbiji deci, pobednicima na tradicionalnom takmičenju „Koliko poznajemo Evropu“, koje su vodile predstavnice EU info kutka u Novom Sadu, kao i poklone za sve škole koje učestvuju u manifestaciji.\nZrenjanin su pored predstavnika Delegacije EU posetili i ambasador Kraljevine Danske, Andres Hougor, ambasador Kipra Konstantinos Eleades, prvi savetnik ambasade Mađarske Tamaš Bode, prvi konzul ambasade Hrvatske Mihael Tomšić, referent za javnu diplomatiju i kulturu ambasade Poljske Jaone Budišin, pomoćnica ministarke za evropske integracije Ksenija Milenković, direktorka fonda „Evropski poslovi” Vidosava Enderić, a domaćin manifestacije bio je gradonačelnik Čedomir Janjić.\nOva manifestacija, koja je postala omiljena, posebno kod mlađih, nastala je sa idejom o promovisanju evropskih vrednosti i kulture, a 2012. godine pokrenula ju je osnovna škola iz Tomaševca, da bi joj se vrlo brzo pridružile i druge škole. Proistekla je iz činjenice više od 70 odsto mladih u Srbiji nije posetilo zemlje Evropske unije. Ovo je mali prozor u svet koji čini modernu Evropu, pod sloganom EU – „Ujedinjeni u različitosti“, ali sa ogromnom nadom da ćemo i mi jednog dana biti deo tog sveta.


UBEDLJIV PORAZ - SPORT 014\nUnion Olimpija - Metalac Farmakom 76:62 (21:9, 17:19, 17:18, 21:16) Nisu uspeli košarkaši Metalca da ponove dobru igru protiv Cedevite i ubedljivo su poraženi od Ljubljančana, koji su prekinuli seriju od pet vezanih poraza. Trijumf "Zmajčeka" možda je i rezultatski previsok, ali je potpuno zaslužen jer su pokazali više i pre svega u svojim redovima imali više raspoloženih pojedinaca. Neigranje Majstorovića očigledno je veliki hendikep za Metalac, pojedinci su totalno van forme, a još jednom su Valjevci imali velikih problema u napadu, gde sem šuta za tri poena nema nekog konkretnog rešenja.\nValjevke kreću iz Užica\nNova sezona u Prvoj ligi za odbojkašice počinje 10. okrobra, a OK Valjevo će u prvom kolu gostovati u Užicu, višestrukom prvaku države ekipi Jednistva. U drugom kolu Valjevke dočekuju Futog, a u trećem ih očekuje susret sa Radničkim u Kragujevcu.


Akcija "Dan i noć pozorišta" za socijalno ugrožene građane | Dečji sajt\nSekretarijat za kulturu Beograda pokrenuo je akciju pod nazivom "Dan i noć pozorišta", koja će se odvijati tokom maja, sa ciljem da omogući socijalno ugroženim kategorijama stanovništva besplatan odlazak u pozorište, saopštila je Služba za informisanje.\nPozorišta čiji je osnivač Grad Beograd otvoriće svoja vrata onima koji nemaju mogućnosti da učestvuju u ovakvim kulturnim događajima.\nTako će socijalno ugroženi građani večeras u Jugoslovenskom dramskom pozorištu moći da pogledaju predstavu "Dnevnik o Čarnojeviću", a u subotu, 9. maja u Pozorištu na Terazijama "Ženidbu i udadbu".\nU nedelju, 10. maja, u Malom pozorištu "Duško Radović" u podne moći će da vide dečju predstavu "Merlin", 11. maja uveče u pozorištu Dadov "Gospodar muva", a u Zvezdara teatru 13. maja "Rodoljupce".\nU ovom programu su pozorište "Boško Buha" 15. maja (u 11 sati) sa prestavom "Snežna kraljica", Beogradsko dramsko pozorište 18. maja uveče - "Hotel Evropa" i Bitef teatar iste večeri sa plesnom predstavom "Don Žuan", zatim Atelje 212 gde se 25. maja igra "Čekaonica" i ponovo Bitef teatar 28. maja i dramska predstava "Život stoji, život ide dalje".


XXIV Kopaonik biznis forum održan je od 7-9. marta 2017. u Kongresnom centru hotela Grand na Kopaoniku na temu: „Program reformi za Srbiju: šta se može naučiti iz prošlosti i rešenja za budućnost“. Forumu je prisustvovalo preko 1140 učesnika, uvaženih profesora, državnih zvaničnika, članova diplomatskog kora, poslovnih ljudi, domaćih i stranih investitora, predstavnika međunarodnih finansijskih organizacija. Održano je 20 panela, 3 plenarne sesije, 4 specijalna događaja i 2 specijalne prezentacije. Forum su tradicionalno organizovali SES i Udruženje korporativnih direktora Srbije, uz partnerstvo kompanije Mastercard, što za organizatore predstavlja dodatnu stabilnost u podizanju kvaliteta ovog događaja. Pokrovitelj foruma je kao i prethodnih godina bio predsednik Vlade Republike Srbije. Zaključci foruma biće sumirani u dokumentu Kopaonik konsenzus 2017 i upućeni predstavnicima Vlade, NBS i relevantnim institucijama.\nPrvi dan foruma bio je posvećen inteligentnim investicijama kao novoj agilnosti Vlade posle fiskalne konsolidacije, drugi dan programu realizacije reformi: razvoju infrastrukture, restrukturiranju javnog sektora i pametnom rastu, dok je trećeg dana bilo reči o održivom i inkluzivnom razvoju i perspektivi industrijskih politika.\nNa ovogodišnjem Forumu prvi put postignuta je saglasnost oko reformske agende između predstavnika Vlade, NBS, poslovne zajednice i međunarodnih finansijskih organizacija. Nepodeljeno je mišljenje da zahvaljujući fiskalnoj konsolidaciji makroekonomske performanse Srbije u poslednje dve godine u kontinuitetu jačaju, prošle godine su ostvareni bolji rezultati nego 2015, rast je bio 2,8 odsto, deficit države gotovo dvostruko manji od planiranog 1,4 odsto, obim industrijske proizvodnje je porastao za 4,7 odsto, a prerađivačke industrije od 5,3 odsto. Pored toga, promena pristupa u monetarnoj politici, u konačnom ishodu uslovila je u 2016. međugodišnju inflaciju od 1,6 odsto, stabilan kurs, manje kamatne stope, i najniži nivo problematičnih kredita u poslednjih šest godina.\nNa nivo stranih investicija je pozitivno uticala makroekonomska stabilnost, povećani kreditni rejting zemlje, bolja pozicija Srbije na uporednim rejting listama i uspešna okončana šesta revizija aranžmana sa MMF-om. Strane investicije u potpunosti pokrivaju deficit tekućeg plaćanja. Stabilizacija deviznog kursa i smanjenje eksterne neravnoteže doprineli i ostvarenju stranih direktnih investicija u 2016. od 1,8 milijardi evra.\nNastavkom programa fiskalne konsolidacije zaustavljen rast javnog duga koji je na kraju 2016. iznosio približno 74 odsto BDP-a, što je za više od 2, 5 procentnih poena manje u odnosu na prethodnu godinu.\nS druge strane, u prethodnoj godini na polju strukturnih reformi nije napravljen planirani progres, nisu restrukturirana velika javna preduzeća, nije završena privatizacija bivših društvenih preduzeća i još uvek nije jasno definisan regulatorni okviru za unapređenje javnih komunalnih preduzeća. Stoga predstoje duboke reforme javne administracije, obrazovanja, zdravstva, svih javnih usluga i javnih preduzeća.\nNa Forumu je velika pažnja posvećena bankarskom sektoru i sektoru osiguranja, infrastrukturnim projektima, poreskoj politici, trgovini i turizmu, inovacijama, IT sektoru i zdravstvu.\nForum je imao izuzetan odjek u javnosti. Pored statističkog skoka broja objava u domaćim i medijima u regionu, tokom izveštavanja o ovogodišnjem forumu zabeleženo je i značajno uvećanje pozitivnog publiciteta. Anketa sprovedena među učesnicima foruma potvrdila je njegov visok kvalitet i reputaciju u stručnoj javnosti.


I to zbog reči koja je uputila najveća Dijegova ljubav, Klaudija Viljafanje.\nŽena s kojom je slavni as bio u braku, i s kojom ima dve ćerke, Dalmu i Đaninu, pojavila se u poznatoj emisiji i istakla da su joj "minuli dani bili super". Problem je, zapravo, nastao u produkciji - koja je pustila snimak napravljen neposredno pre Dijegove smrti, ali to gledaoci nisu mogli da znaju.\nKlaudija, koja je u braku sa Maradonom bila od 1989. do 2004, ovih nedelja je deo čuvene kulinarske emisije u kojoj je pre desetak dana za nju i još neke aktere napravljena kraća pauza, kako bi učesnici koji su ranije bili eliminisani pokušali da se u baražu izbore za povratak u takmičenje.\nOna je zato, posle ponovnog stajanja pred kamere, upitana "Kakvi su joj bili ovi dani (pauze, van emisije)", na šta je rekla "Ma, bili su super! Ali, istovremeno, baš sam htela i da se vratim u emisiju, što mi je bilo čudno".\nGledaoci su ostali u neverici kada su na TV ekranima videli ženu koja je Dijega volela, a koja se ponašala kao da se ništa nije dogodilo prošle srede.\nIspostavilo se potom da je pomenuta emisija snimana početkom minule sedmice, a da je, kada je čula da je Dijego Armando Maradona preminuo, Klaudija Filjafanje dobila od produkcije slobodne dane, kako bi sa ćerkama pregrmela taj uvodni period tuge zbog odlaska Dijega s ovog sveta.\nA sada njene pomenute ćerke, kao i još nekoliko potomaka čuvenog fudbalera, čeka pravi mali "rat za nasledstvo" jer je otkriveno da Maradona uopšte nije umro siromašan, već je ostavio za sobom nestvarno bogatstvo.


Stručnjaci tvrde: Sigurnost u BiH pod upitnikom još od potpisivanja Dejtona – Visokoin.com\n· 25. Avgusta 2018. ·0\nU BiH nema jedinstvenog stava o članstvu u NATO savezu i ovo pitanje teško je rješivo bez aktivnog učešća stručne i naučne javnosti, rečeno je danas u Banjoj Luci na konferenciji “Vojna neutralnost ili NATO, prednosti i nedostaci”.\nVanredni profesor Fakulteta političkih nauka Univerziteta u Banjoj Luci Miloš Šolaja kaže da je pitanje sigurnosti BiH dilema od potpisivanja Dejtonskog mirovnog sporazuma.\n“U konceptu sigurnosti BiH luta sve ove godine jer je od dvije Vojske formirana jedna i na inicijativu međunarodne zajednice stvaran je jedan sistem odbrane. Činjenica je i da su geopolitičke i druge promjene donijele različite percepcije o ovom pitanju”, rekao je novinarima Šolaja.\nOn je istakao da ima dosta razloga da se pokuša odgovoriti na pitanje šta je sigurnosni koncept BiH.\nDirektor Evroazijskog sigurnosnog foruma Beograd Mitar Kovač smatra da, kada je riječ o članstvu u NATO savezu, Republika Srpska mora pratiti stavove Srbije.\n“Ipak je dobro što se u stručnoj javnosti govori o pitanju člantva u NATO savezu. Mišljenja sam da je za Republiku Srpsku i BiH bolje da ostanu izvan ovog saveza i budu neutralni ili, u slučaju potrebe, da bude raspisan referendum u entitetima, jer je sigurno, što istraživanja pokazuju, da su u Sarajevu i Mostaru građani za članstvo u ovom savezu, a u Banjoj Luci protiv”, rekao je Kovač.\nDirektor Centra sa sigurnosne studije Sarajevo Denis Hadžović mišljenja je da bi za BiH bilo bolje da je punopravni član NATO saveza radi političke i ekonomske stabilnosti.\n“U svakom slučaju, o svemu mišljenje treba da iznese stručna i naučna javnost, a ne politika koja manipuliše građanima”, rekao je Hadžović.


Ministar pravde Vladan Batic\nIli efikasnije ili novo sudstvo\nBOR - Materijalni položaj sudija i radnika u pravosudu najbolji je od svih koji se finansiraju iz budžeta. Republicko ministarstvo pravde ucinilo je mnogo na unapredenju sudstva jer je veliki broj predsednika sudova iz bivšeg režima promenjen, likvidirani su svi zaostali dugovi i stvoreni su uslovi da efikasnost pravosuda bude na vecem nivou, izjavio je juce prilikom posete Opštinskom sudu u Boru republicki ministar pravde dr Vladan Batic.\n- Nažalost, oko 70 odsto presuda koje su donete posle 5. oktobra su ili uslovne kazne ili oslobadanje od daljeg procesa, dok je svega 30 odsto osumnjicenih osudeno na kazne koje su blizu pravnog minimuma. Visoka plata sudija ne podrazumeva privilegije, vec odgovornost, te stoga i Ministarstvo pravde, ali i svi gradani Srbije, ocekuju efikasnije sudstvo.\nU protivnom, ukoliko u naredna dva-tri meseca ne bude vidljivih rezultata, napravicemo kompletnu lustraciju i, ako bude neophodno, formiracemo kompletno novo pravosude. Uostalom, šta mislite, kako se osecaju gradani kada im ponovo sude oni koji su u vreme prethodnog režima bespogovorno izvršavali sve postavljene zadatke, naglasio je Batic.\nŠto se tice najavljenog štrajka radnika u pravosudu, ciji su zahtevi vece plate, on je kazao da ce se o tome vrlo brzo dogovoriti, mada smatra da su njihove plate, s obzirom na stanje u privredi, više nego zadovoljavajuce.


Rešavanje zahteva korisnika boračko-invalidske zaštite\nObjavljeno sreda, 18 jul 2018 16:52\nPredstavnici Ministarstva za rad, zapošljavanje, boračka i socijalna pitanja i predstavnici protestnog skupa boraca i ratnih vojnih invalida sastali su se u vezi sa zahtevima boraca i ratnih vojnih invalida, iznetim na protestnom skupu održanom u Beogradu dana 28. juna 2018. godine.\nZahtevi korisnika boračko-invalidske zaštite\nNa sastanku su izneti sledeći zahtevi korisnika boračko invalidske zaštite:\n2. Primena Pravilnika o ortopedskim pomagalima vojnih invalida je nezadovoljavajuća jer se ortopedska pomagala koja koriste vojni invalidi ne realizuju u skladu sa Zakonom i Pravilnikom.\n4. Ne postoje kriterijumi za finansiranje boračko invalidskih udruženja, raspodela sredstava se realizuje bez odgovarajućeg pravnog osnova, Pravilnik o finansiranju boračko invalidskih udruženja je suspendovan, ne postoje kriterijumi za utvrđivanje reprezentativnosti udruženja. Ukinut je Savet Vlade za pitanja veterana, u čiji sastav su, pored ostalih, bili i predstavnici resornih ministarstava koji su o problemima konstatovanim na sednicama Saveta upoznavali stručne službe u svojim ministarstvima i odmah pristupali njihovom razrešenju.\n1. Izmena člana 28. Zakona bila je neophodna kako bi se ukinula kašnjenja u obračunu i isplatama primanja do kojih bi došlo zbog prolongiranog objavljivanja statističkih podataka o iznosima zarada, koji se od 1. januara ove godine objavljuju 55 dana po isteku meseca na koji se podaci odnose. Po isteku godine, marta 2019. godine, Ministarstvo će pripadajuću razliku isplatiti za prethodnu kalendarsku godinu.\n3. U skladu sa nalogom koji je Predsednik Republike Srbije dao nakon sastanka sa grupom ratnih vojnih invalida i porodica palih boraca, biće izvršena provera svih stanova izgrađenih iz sredstava Japanske donacije i sredstava NIP-a. Analiza će biti dostavljena Predsedniku Republike i svim nadležnim ministarstvima kako bi se, u skladu sa mogućnostima, našla najadekvatnija rešenja.\n4. Biće izrađeno Uputstvo o podeli finansijskih sredstava za finansiranje projekata iz oblasti boračko invalidske zaštite. Uputstvo će biti doneto pre objavljivanja konkursa za finansiranje projekata.\n5. S obzirom na izmene i dopune Zakona o zdravstvenom osiguranju, kojima je svojstvo borca propisano kao samostalni osnov za ostvarivanje prava na zdravstveno osiguranje, novim Zakonom iz oblasti boračko invalidske zaštite, urediće se pitanje sticanja svojstva borca, čime će borcima biti omogućeno ostvarivanje prava na zdravstveno osiguranje po ovom osnovu.\n6. Do kraja godine biće donet novi kodifikovani Zakon kojim će se urediti boračko invalidska zaštita i zaštita civilnih invalida rata.\n7. Novim Zakonom biće formirana baza podataka o korisnicima, kao i identifikaciona kartica korisnika, koja će biti osnov za identifikaciju korisnika i ostvarivanje prava iz ove i drugih oblasti. Zakon će regulisati oštre sankcije za povredu poverljivosti podataka koji će biti objedinjeni u istoimenoj bazi.\nNa sastanku su postavljena i pitanja koja nisu u nadležnosti Ministarstva za rad, zapošljavanje, boračka i socijalna pitanja te se na ista, na ovom sastanku, nisu mogli dati odgovori:\nNije razrešeno pitanje isplate ratnih dnevnica vojnih rezervista angažovanih u ratu u SRJ 1999. godine, odnosno pitanje naknade štete zbog diskriminacije drugih vojnih rezervista sa teritorije Republike Srbije u odnosu na vojne rezerviste sedam nerazvijenih opština Topličkog okruga. Vrhovni Kasacioni sud je doneo više presuda kojima je potvrdio opravdanost navedenih potraživanja ratnih vojnih rezervista. Nerešavanjem ovog pitanja na prihvatljiv način nanelo je veliku materijalnu štetu državi, jer su sudski troškovi za više desetina hiljada podnetih tužbi po ovom osnovu daleko prevazišli sredstva koja su mogla biti isplaćena ovoj kategoriji korisnika na ime navedene nadoknade.\nTreba učiniti poseban napor na poboljšanju odnosa države i društva prema ratnim veteranima, ratnim vojnim invalidima, civilnim invalidima rata, porodicama palih boraca i ostalim pripadnicima ove populacije. U ovom cilju doneti skupštinsku rezoluciju o karakteru ratova od 1990. do 1999. godine i statusu boraca – učesnika ovih ratova.\nOmogućiti boračko invalidskim udruženjima i pripadnicima boračko invalidske populacije učešće u unutrašnjem dijalogu o Kosovu i Metohiji i mogućnost iznošenja stavova o rešenju statusa Srpske pokrajine.\nU vezi ovih pitanja imenovani su obavešteni da će informacije, koje su ovom prilikom dobijene u vezi istih, biti prosleđene nadležnim organima.\nIzvor: vesti – sajt Ministarstva za rad, zapošljavanje, boračka i socijalna pitanja (www.minrzs.gov.rs)


Događaji Archives - Page 11 of 13 - Fondacija Srpski legat\nNa današnji dan naša reprezentacija je odigrala prvi meč na Svetskim fudbalskim prvenstvima\nNa današnji dan 1930. godine u Montevideu, glavnom gradu Urugvaja, reprezentacija Jugoslavije odigrala je svoju prvu utakmicu na prvom Svetskom prvenstvu u fudbalu. Reprezentaciju tadašnje Jugoslavije sačinjavali su inače samo Srbi, jer su Hrvati bojkotovali zbog premeštanja fudbalskog saveza iz Zagreba u Beograd, mada su kao razlog navedene privatne obaveze\nNa današnji dan završen je Berlinski kongres (Berlinski kongres)\nNa današnji dan 1878. godine, završen je Berlinski kongres (Berlinski kongres). Kongres je sazvan mesec dana ranije radi revizije San Stefanskog mira potpisanog marta iste godine, kojim je završen rusko-turski rat. Prema odredbama tog mira, pretežno diktiranih Turskoj od strane Rusije, stvorena je velika ili Sanstefanska Bugarska, koja se prostirala\nNa današnji dan 1941. godine u Beogradu, u vili Vladislava Ribnikara na Dedinju, održana je sednica Politbiroa Centralnog komiteta Komunističke partije Jugoslavije na kojoj je doneta odluka o podizanju oružanog ustanka protiv okupatora (početak NOB-a). Sednicom je rukovodio generalni sekretar KPJ Josip Broz Tito, a prisutni članovi Centralnog komiteta bili\nNa današnji dan 1838. godine knez Miloš Obrenović je, na predlog ministra prosvete i crkvenih poslova Stefana Stefanovića Teneke, ukazom osnovao Licej u Kragujevcu (Licej u Kragujevcu) i produžio gimnazijsko školovanje sa četiri na šest godina. U Kragujevcu su se u to vreme nalazila najviša nadleštva zemlje: administrativno, sudsko, vojno,\nNa današnji dan 1913. godine, usred pregovora oko ruskog posredovanja u rešavanju spora između balkanskih država u vezi sa raspodelom teritorija nakon Prvog balkanskog rata, i u krajnje napetoj situaciji u Beograd je stigla depeša da su bugarske trupe izvršile iznenadan noćni prepad 29-30. juna na srpske položaje na Bregalnici,


Press Online :: Tehnologija :: Apple sprema tri nova Mac računara sa sopstvenim procesorima?\nApple od ranije proizvodi posebne procesore za svoje pametne telefone, tablete i male prenosne uređaje, ali će ovo biti prvi put da ta kompanija ugrađuje sopstvene procesore u Mac računare.\nKada se 2016. godine pojavio MacBook Pro sa Touch Barom, imao je Appleov čip korišćen za funkcionisanje Touch Bara i Touch ID-ja. Prošlog meseca, Apple je svoj čip, zadužen za zvuk, kameru i enkripciju, ugradio u iMac Pro.\nApple je povećao upotrebu sopstvenih procesora, što pokazuje manju potrebu te kompanije da čeka na druge kompanije za poboljšanje svojih uređaja i omogućava mu dublju integraciju sopstvenog hardvera i softvera, piše The Verge.\nMožda i najvažnije je to što se Apple približava upotrebi sopstvenog čipa kao "core" procesora u Macu.\nApple je na iPhoneu i iPadu pokazao da može da napravi procesore bolje od onih koje imaju rivali.\nPostoji, međutim, još mnogo prepreka koje sprečavaju Apple da zameni Intelove procesore u Macu svojima, pa se to najverovatnije neće tako brzo desiti.


ce ERDOGAN RADI ONO ŠTO NI TITO NIJE RADIO: Turska ulazi u BG-Sarajevo, još 60km od Požege\nERDOGAN RADI ONO ŠTO NI TITO NIJE RADIO: Turska ulazi u BG-Sarajevo, još 60km od Požege\n11.10.2017. u 02:32\nTokom posjete turskog predsednika Redžepa Tajipa Erdogana Srbiji biće potpisan dokument kojim se Turska uključuje u projekat izgradnje auto-puta Beograd-Sarajevo\nFOTO: Erdogan, Vučić (Tanjug)\nTokom posjete turskog predsednika Redžepa Tajipa Erdogana Srbiji biće potpisan dokument kojim se Turska uključuje u projekat izgradnje auto-puta Beograd-Sarajevo.\nOna podsjeća da je trasa ovog autoputa kroz Srbiju poznata i da će se nastaviti na postojeću trasu Koridora 11, na dionicu od Preljine do Požege, dužine 31 kilometar. "Od Požege, preostaje da se izgradi još 60 km auto-puta koji će ići preko Užica do Kotromana na granici sa Republikom Srpskom. Prema prvim procenama izgradnja ovog dijela auto-puta je oko 830 miliona eura", kaže Mihajlovićeva.\nTaj dokument - pismo o namjerama za jačanje i proširenje saradnje u oblasti saobraćaja i infrastrukture – potpisat će potpredsjednica Vlade Srbije i ministarka građevinarstva, saobraćaja i infrastrukture, Zorana Mihajlović i ministar saobraćaja, pomorstva i komunikacija Turske, Ahmet Arslan, ističe se u saopštenju kabineta potpredsjednice Vlade.\n"Turska je od samog početka podržavala ovaj projekat, a sada imamo i pismo o namjerama kojim se potvrđuje spremnost Turske da se aktivnije uključi u realizaciju ovog projekta. To znači da ćemo zajedno sa Turskom definisati naredne korake u realizaciji ovog projekt", istakla je Mihajlovićeva.\nOna dodaje da se ovim dokumentom ohrabruju investicije u transportnu infrastrukturu zapadnog Balkana i podstiče saradnja Srbije i Turske u oblasti željezničkog, drumskog, vazdušnog i vodnog saobraćaja.\nPotpredsjednica Mihajlović podsjeća da se upravo u oblasti infrastrukture odnosi Srbije i BiH ubrzano unaprijeđuju.\n"Ovo nije prvi projekat koji Srbija realizuje zajedno sa Bosnom, ali će biti najveći do sada, poslije izgradnje mosta Ljubovija-Bratunac sa zajedničkim graničnim prelazom, izgradnje vrtića i rekonstrukcije glavne ulice u Srebrenici i dogovora o zajedničkom održavanju mostova na Drini", dodaje Mihajlović.


Državni dug 56,6 odsto BDP-a\nOd ukupnog državnog duga na unutrašnji se odnosi 588,1 milion ili 16,7 odsto BDP-a, dok je dug prema nerezidentima 1,4 milijarde ili 39,9 BDP-a\n12.06.2014. 20:03h Ažurirano: 12.06.2014. 20:03h\nDržavni dug na kraju aprila ove godine iznosio je 1,99 milijardi eura ili 56,6 odsto procijenjenog bruto domaćeg proizvoda (BDP).\nDržavni dug je 0,5 procentnih poena manji u odnosu na prethodni mjesec, navedeno je u Proljećnoj analizi makroekonomskih kretanja i strukturnih reformi za ovu godinu koju je danas usvojila Vlada.\nOd ukupnog državnog duga na unutrašnji se odnosi 588,1 milion ili 16,7 odsto BDP-a, dok je dug prema nerezidentima 1,4 milijarde ili 39,9 BDP-a.\n"U ovoj godini doći će do rasta duga uslijed potrebe finansiranja budžeta. Predviđeno je oko 200 miliona EUR za finansiranje budžetske potrošnje, dok je Zakonom o budžetu za ovu godinu, utvrđena mogućnost zaduženja do 240 miliona", navodi se u Analizi koju je pripremilo Ministarstvo finansija.\nUkoliko navedene projekcije, kako se dodaje, budu ostvarene, uz ostvarene prihode po osnovu privatizacije i donacije, očekuje se da će na kraju godine biti obezbijeđeni depoziti od oko 30 miliona EUR. Depoziti će biti iskorišćeni za finansiranje deficita i otplate duga u narednoj godini.\nIstovremeno, u navedenom periodu, projektovano je i povlačenje sredstava po ostalim finansijskim aranžmanima, koji će iznositi oko 40 miliona eura godišnje.\n"U cilju boljeg pozicioniranja Crne Gore na međunarodnom tržištu kapitala a, samim tim, i lakšem i jeftinijem pristupu izvorima finansiranja, nastavljaju se aktivnosti koje se odnose na oblast upravljanja javnim dugom. U tom smislu, intenzivirane su aktivnosti koje se odnose na analizu troškova obaveza i preduzimanje mjera koje bi dovele do smanjenja troškova po osnovu servisiranja duga", kazali su iz Ministarstva.\nBDP Crne GoreDržavni dug


Potez dostojan antičkih atletičara- Više od trke - Direkt Portal\nPotez dostojan antičkih atletičara- Više od trke\n28.09.2019 19:23 atletika, Doha, Svetsko prvenstvo, trka 0\nJunak trke na 5 hiljada metara na Svetskom prvenstvu u atletici je Braima Sunkar Dabo iz Gvineje Bisao koji je do cilja praktično dovukao Džonatana Basbija iz Arube koga je u poslednjem krugu izdala snaga.\n"Publika je na nogama, aplauzima pozdravlja ovaj neverovatan primer sportskog duha i prijateljstva" rekao je komentator prenoseći završnicu trke na 5 hiljada metara u okviru Svetskog prvenstva u atletici koje se održava u Dohi.\nIako je u trci pobedio Selemon Barega iz Etiopije koji je 5 kilometara istrčao za 13 minuta i 24,69 sekundi, simpatije publike i medijsku slavu su osvojili Braima Sunkar Dabo iz Gvineje Bisao i Džonatan Basbi iz Arube.\nNakon što je Basbi od iscrpljenosti pao u poslednjem krugu, atletičar Braima Sunkar Dabo se vratio po njega i doslovno ga vukao sve do cilja.\nIako su u cilj ušli gotovo pet minuta nakon pobednika, publika ih je dočekala aplauzima i ovacijama.\n"Nisu ovde doputovali da odustanu, nego da dođu do cilja", rekao je komentator.\nŠampionat planete u atletici se održava u Dohi, prestonici Katara, gde ovih dana temperature prelaze 40 stepeni.\nA kako je izgledao ovaj gest dostojan tradicije antičkih atletičara pogledajte u videu:\nBraima Suncar Dabo🇬🇼 helps Jonathan Busby🇦🇼 in the men's 5000m heats in an amazing display of sportsmanship.\nPosted by IAAF World Athletics Club on Petak, 27. Septembar 2019.\nOd šestoro uhapšenih u akciji “Trag” troje predato Tužilaštvu BiH\nNezvanično: Imena uhapšenih iz Trebinja u akciji “Trag”\nU akciji “Trag” uhapšeno šest osoba iz Trebinja: Policija od septembra zaplijenila kilo i po droge


Međunarodni dan demokratije: Da li je Srbija demokratska zemlja - BBC News na srpskom - Dnevni list Danas\nPočetna » BBC News na srpskom » Međunarodni dan demokratije: Da li je Srbija demokratska zemlja\n0Piše: BBC News na srpskom 15. septembra 2020. 16.52\nSrbija ide u pravcu „visokokorumpiranih zemalja“, sa medijskim okruženjem koje je „neadekvatno za slobodu izražavanja“, navodi se u istraživanju nevladine organizacije Crta.\nU njoj „nema dovoljno političke volje da se reše problemi u javnoj upravi“, a sudije su „pod pritiskom vlasti“ sa ovogodišnjim „najlošijim izborima do sada“.\nIstraživači Crte su merili napredak Srbije na osnovu pet političkih i društvenih oblasti koji se smatraju stubovima demokratije, a i kriterijumima za ulazak u Evropsku uniju.\nTo su stanje u medijima, pravosuđu, javnoj upravi, ali i borba protiv kriminala i korupcije. Posmatrali su i sam izborni proces.\nU čemu je Srbija najlošija, a gde je najbolja\nSrbija je bila najbolji đak kada je u pitanju reforma javne uprave, a najlošije stoji u borbi protiv korupcije – rezultati su istraživanja Crte.\nIstraživačica ove organizacije Tamara Branković za BBC na srpskom kaže da je nezahvalno da se porede ove oblasti.\nIpak, dodaje da je Srbija „najmanje napredovala u borbi protiv korupcije jer se glavni strateški dokumenti ne donose i ne prilagođavaju aktuelnim društvenim okolnostima, a preporuke relevantnih međunarodnih organizacija se delimično ispunjavaju“.\nProgramski direktor organizacije Transparentnost Srbija Nemanja Nenadić nedavno je rekao da na korupciju u Srbiji utiče visoka zavisnost privrede i građana od javnog sektora.\n„Glavni generator korupcije jeste partijska kontrola nad javnim sektorom, koja daleko prevazilazi nivo donošenja političkih odluka u skupštini i vladi“, rekao je on.\n„U velikom delu javnog sektora ključne odluke potpisuju lako zamenljivi vršioci dužnosti, koji svoj položaj duguju političkim moćnicima, umesto da polažu račune građanima“, objašnjava Nenadić u razgovoru za sajt UGS Nezavisnost.\nNenadić je rekao da se korupcija ne može ni smanjiti, ni suzbijati sve dok postoji nizak nivo vladavine prava i otvoreno kršenje zakona, dok tužilaštva ne ispituju slučajeve koruptivnog ponašanja, dok se ne poveća podrška nezavisnim kontrolnim telima.\nKada ima više presuda za korupciju, pitanje je – da li to znači da je ona prisutnija ili da smo konačno počeli da je osuđujemo\nU izveštaju GREKO, anti-korupcijskom telu pri Savetu Evrope, utvrđeno je da od 13 preporuka za suzbijanje korupcije, Srbija nijednu nije primenila u potpunosti.\nPrema tom izveštaju, Srbija je 10 preporuka delimično primenila, ali one za sprečavanje korupcije poslanika, sudija i tužilaca nisu usvojene. Po objavljivanju izveštaja, Ministarstvo pravde navodi da su usvojeni zakoni o poreklu imovine, o lobiranju i o sprečavanju korupcije.\nZlata Đorđević iz Transparentnosti Srbija je za N1 komentarisala da „zakonske odredbe ne garantuju sprovođenje suštine preporuka GREKO – jačanje uloge Agencije za borbu protiv korupcije, proširenje nadležnosti kada je reč o sukobu interesa poslanika, sudija i tužilaca… da se otkloni svaka sumnja da može doći do neprimerenog uticaja na ljude koji donose zakone.“\nPremijerka Ana Brnabić priznala je da je problem to što ustavna reforma u oblasti pravosuđa nije sprovedena, ali kaže da odgovornost za to ne snosi Vlada.\n„Za to je dalje potrebna dvotrećinska većina u Narodnoj skupštini. To je ono što mi nismo imali i zato nismo mogli da usvojimo amandmane na Ustav u oblasti pravosuđa i zato te odredbe stoje neusvojene.\n„Čim bude postojala dvotrećinska većina u nekom sazivu parlamenta, onda će to biti ispunjeno. A onda to treba i implementirati“, rekla je ona, preneo je N1.\nKako je prošlo 30 godina višestranačja\nŠta je sa javnim preduzećima\nIstraživanje Crte pokazuje da je „uslovno rečeno, najveći pomak učinjen u oblasti reforme javne uprave zbog procesa digitalizacije, usled čega je građanima dostupan sve veći broj elektronskih usluga“, kaže Branković.\n„Izvesnih pomaka ima i u profesionalizaciji rada državnih službenika zbog unapređenja načina na koji se vrednuju znanja, veština i ponašanje“, dodaje ona.\nProces reforme javne uprave se odvija duže od decenije, a Srbija tu najbolje stoji, iako su mnogi procesi i dalje na čekanju.\n„Usled zaobilaženja konkursnih procedura prilikom zapošljavanja, javna uprava postaje pogodno tle za zapošljavanje kadra političkih partija koje su u tom trenutku na vlasti“, kažu u Crti.\n„Temeljna reforma ovako velikog sistema podrazumeva sinhronizovane napore u unapređenju nekoliko podsistema, velika finansijska sredstva i strukturne promene“.\nBranković dodaje da je najvažnije da prekine „praksa zapošljavanja visokih državnih službenika u svojstvu vršilaca dužnosti“.\n„Političke partije mogu vrlo lako da vrše uticaj na službenike koji su VD statusu jer im ova funkcija nije garantovana“.\nU proteklih nekoliko godina Srbija pada i na lestvici indeksa percepcije korupcije i kreće se sve više ka veoma korumpiranim zemljama, kažu u Crti.\n„Iako se zakoni usklađuju sa evropskim, slabe institucije nisu u stanju da ih dosledno sprovode“, kaže Branković.\n„To se ogleda i u Zakonu o uzbunjivačima koji je prilikom donošenja bio među boljima. Suštinski, to ništa nije promenilo, uzbunjivači su ostali nezaštićeni gde vrlo često trpe pritiske tih slabih institucija“.\nSudije i tužioci bili su pod posebnom lupom istraživača, a utvrđeno je da Srbija nije realizovala ustavne promene u oblasti pravosuđa kako bi nacionalni pravni okvir usaglasila sa evropskim standardima.\n„Komentarisanje sudskih odluka putem medija jedan je od najzastupljenijih instrumenata koji nosioci drugih grana vlasti koriste kako bi uticali na nosioce pravosudnih funkcija u Srbiji“, kaže Branković.\nOno što je uobičajeno kod gotovo svih kriterijuma napretka društva jeste da neki zakoni i jesu doneti, ali se često ne primenjuju.\nTako u istraživanju Crte stoji da „uprkos tome što su medijski zakoni u Srbiji u velikoj meri usklađeni sa pravnom tekovinom Evropske unije i međunarodnim standardima slobode medija, medijsko okruženje u Srbiji ne može se oceniti adekvatnim za razvoj slobode izražavanja“.\nTako se 2020. godine snalazi na 93. mestu od 180 zemalja. To je pad za 34 mesta u poređenju sa 2016. godinom.\nU 2016. godini zabeleženo je ukupno 69 slučajeva pritisaka i napada na novinare, dok je takvih slučajeva u 2019. godini bilo čak 119, podaci su Nezavisnog udruženja novinara Srbije.\n„Broj verbalnih i fizičkih napada kao i pritisaka na novinare raste, a učinak pravosudnih organa u postupcima povodom ovih napada nije na zadovoljavajućem nivou“, kaže Branković.\n„Većina medija, uključujući i javne medijske servise, nije finansijski samoodrživa i u značajnoj meri oslanja se na sredstva lokalnog i republičkog budžeta, koja se često dodeljuju u nedovoljno transparentnim postupcima“.\nUčinak pravosudnih organa u postupcima povodom napada na novinare ne doprinosi stvaranju atmosfere u kojoj bi novinari osećali da imaju veću institucionalnu zaštitu, dodaje Branković.\nNovinari i fotoreporteri na zadatku\nPredsednik Srbije Aleksandar Vučić je uoči parlamentarnih izbora, da „mediji u Srbiji nikada ni u jednoj izbornoj kampanji nisu bili otvoreniji nego što je to danas slučaj“.\nMeđutim, početkom godine, na panelu „Sloboda medija u krizi“, na Svetskom ekonomskom forumu u Davosu Vučić je rekao da nije ponosan na stanje medija u Srbiji.\nTada je pomenuo slučaj novinara portala Žig info Milana Jovanovića kome je u decembru 2018. godine podmetnut požar u kući.\n„Jedan čovek je napisao nešto u lokalnim novinama protiv lokalnih moćnika. Na naše iznenađenje, napali su mu garažu i podmetnuli požar koji se proširo na kuću. Njegova porodica je bila ugrožena… nisam mislio da se to može desiti u mojoj zemlji“, rekao je Vučić.\nIako je od ovog incidenta prošlo skoro 20 meseci, suđenje protiv osumnjičenih – među kojima je i bivši predsednik opštine – još uvek traje.\nTamara Branković takođe pominje primere ubistava novinarke Dade Vujasinović 1994. godine i novinara Milana Pantića 2001. godine, koji su i dalje u predistražnoj fazi, dok je postupak povodom ubistva Slavka Ćuruvije 1999, posle nedavnog ukidanja prvostepene presude, vraćen na ponovno suđenje.\n„Najlošija izborna godina“\nNema čega nije bilo u srpskom parlamentu – od gađanja obućom, polivanja vodom, psovki, uvreda, kletvi, do iznošenja poslanika\nSrbija je sprovela izbornu reformu, nakon pregovora vlasti i opozicije uz posredovanje članova Evropskog parlamenta.\n„U izbornoj godini, nasuprot svim dobrim praksama međunarodnih organizacija koje su relevantne za izborni proces, zakoni su menjani kako bi se deo opozicije koji je u bojkotu ipak opredelio da na izborima učestvuje“, kaže Branković.\n„Sve ove aktivnosti nisu dovele do suštinske promene gde je izmena zakona ostala samo formalna, a praksa je ostala i dalje ista“.\nNa kritike zbog izmena zakona u izbornoj godini, Vučić je početkom godine rekao da je smanjenje izbornog cenzusa sa pet na tri odsto urađeno u skladu sa evropskim i demokratskim načelima.\n„To smo uradili i zbog poboljšanja demokratskog ambijenta, zbog bolje reprezentativnosti, u skladu sa demokratskim načelima i niko ne može da kaže da to nije izrazito demokratska norma, sem što postoje dušebrižnici koji razumeju da im bojkot neće uspeti, a nekako bi da podrže one koji bi pomalo da destabilizuju Srbiju“, rekao je Vučić.\n„Nazadovanje demokratije su potvrdile mnogobrojne međunarodne organizacije, među kojima je i Fridom haus, koja je ove godine ocenila Srbiju kao hibridni režim“, kaže Branković.\n„Mediji, koji su postali igralište vladajuće političke partije, doprineli su iščezavanju pluralizma političkih aktera što je na kraju najviše uticalo na izborne rezultate.\n„Imajući u vidu sve okolnosti, ova izborna godina se može okarakterisati kao najlošija do sada u odnosu na prethodne izborne godine“.


Bivši njemački vojnici traže odštetu zbog osiromašenog uranijuma na Balkanu | Analitika - Informativni Portal\nBivši njemački vojnici traže odštetu zbog osiromašenog uranijuma na Balkanu\nBivši njemački vojnici podnijeli su zahtjev za odštetu zbog izlaganja osiromašenom uranijumu koji je korišten tokom ratova na Balkanu i u Iraku, zbog čega je frakcija Alternative za Njemačku tokom rasprave u Bundestagu zatražila mišljenje njemačke vlade.\nObjavljeno: 20. 08. 2019 - 09:48\nKako je navedeno u tekstu portala T-online, vojnici njih oko 220, su odštetu zatražili zbog izlaganja uranijumu, a ovaj medij navodi da se i dalje vode žučne rasprave o tome koliko je pomenuta municija štetna za zdravlje.\n“Studije Svjetske zdravstvene organizacije i Međunarodne organizacije za atomsku energiju negiraju da postoje bilo kakvi posebni rizici, dok Međunarodna organizacija ljekara protiv atomskog oružja ističe da postoje nedorečenosti u objavljenim studijama zbog čega pozivaju na preventivnu zabranu korištenja ove municije dok se pouzdano ne utvrde dugoročni efekti izlaganja”, piše portal.\nNjemačka vlada je, u odgovoru na zahtjev, 12. avgusta naglasila da su svi ovi zahtjevi odbijeni tokom proteklih godina jer, kako je istaknuto, nije dokazano da su njemački vojnici trpjeli bilo kakve zdravstvene posljedice zbog kontakta s ovom municijom, koja je, prije svega, korištena u protivtenkovskim avionskim bojevim zrnima nemijenjenim za uništavanje oklopa.\nU dopisu, koji je objavljen na stranici njemačke vlade, istaknuto je da je sprovedena i studija uticaja osiromašenog uranijuma.\n“Rezultati studije pokazuju da na mjestima korištenja ove municije ne postoji gotovo nikakav rizik od radijacije, a toksikološki rizici mogu nastati samo pod vanrednim okolnostima, koji se do ovog trenutka nigdje nisu iskazali”, naglašeno je u ovom dopisu.\n“Kontrole ratnih područja pokazale su da postoji niska kontaminacija, osim u područjima koja su u neposrednoj blizini uništenih vozila i mjesta ispaljivanja zrna. Rizici ugrožavanja zdravlja putem vode ili zemlje su veoma niski”, naglašeno je.\nAustrijska armija takođe je na svojoj stranici objavila studiju o dejstvu osiromašenog uranijuma. Oni ističu da je radioaktivnost osiromašenog uranijuma oko 40.000 bekerela po gramu, a da je radioaktivnost prirodnog uranijuma 10.000 bekerela veća. Navode da je radioaktivnost plutonijuma više hiljada milijardi puta veća, te da se iz toga može zaključiti da je radioaktivna opasnost niska.\n“U poređenju sa drugim radioaktivnim supstancama, ni prirodni ni osiromašeni uranijum nisu posebno radioaktivni. Može se zaključiti da jedino direktno udisanje supstanci na ratnim područjima može predstaviti određenu opasnost za zdravlje ljudi”, naglasili su oni.\n“Civilno stanovništvo, pripadnici humanitarnih organizacija i mirovne trupe teško da su udisali taj materijal u tim količinama. Ipak, dugoročniji direktan kontakt s osiromašenim uranijumom, poput komadića municije, bi trebalo izbjegavati”, navode oni.


aleksandar cepurin - Stranica 6 od 6 - Dnevni list Danas\nPočetna » aleksandar cepurin » Page 6\nZaharova: Brnabić Čepurinu dala stenogram\nPremijerka Srbije Ana Brnabić uverila je ambasadora Rusije u Beogradu da je Blumberg pogrešno interpretirao njene reči o navodnom izboru između Rusije i Evropske unije u korist EU.\nVučić Čepurinu: Evropski put ne sme da ugrozi odnose sa Rusijom\nPredsednik Srbije Aleksandar Vučić primio je ruskog ambasadora Aleksandra Čepurina, sa kojim je razgovarao o konkretnim projektima saradnje dveju zemalja.\nNikolić uručio odlikovanja ambasadorima\nPredsednik Srbije Tomoslav Nikolić uručio je danas ordenje Srpske zastave drugog stepena ambasadorima Belorusije Vladimiru Čuševu, Rusije Aleksandru Čepurinu i Azerbejdžana Eldaru Hasanovu.\nČepurin: Razvijaćemo vojnu saradnju\nRadićemo sve da osiguramo bezbednost naših naroda, razvijaćemo našu vojnu i vojnotehničku saradnju, poručio je večeras ruski ambasador Aleksandar Čepurin na prijemu u ambasadi Rusije povodom Dana pobede.\nVučić i Čepurin: Saradnja dve zemlje u obostranom interesu\nPredsednik Vlade Srbije Aleksandar Vučić i ambasador Rusije u Srbiji Aleksandar Čepurin ocenili su danas da će predstojeća poseta Vučića Moskvi, i njegov sastanak sa predsednikom Vladimirom Putinom, biti prilika da se razmotre teme od zajedničkog interesa, a posebno ekonomska i vojno-tehnička saradnja.\nČepurin: Odnosi za primer\nRusija će i dalje podržavati Srbiju i slažem se sa onima koji kažu da je Srbija danas, posle mnogo godina, zaista nezavisna i suverena država, izjavio je danas ambasador Rusije u Srbiji Aleksandar Čepurin.\nPutin čestitao Sretenje i Nikoliću rođendan\nPredsednik Ruske Federacije Vladimir Putin čestitao je predsedniku Srbije Tomislavu Nikoliću i svim građanima Srbije Dan državnosti, a Nikoliću, kao svom velikom prijatelju, i rođendan, saopštila je danas Pres služba predsednika Srbije.\nČepurin uručio Nikoliću Putinovo pismo\nPredsednik Srbije Tomislav Nikolić razgovarao je danas u Beogradu sa ambasadorom Ruske Federacije Aleksandrom Čepurinom.\nVučić izrazio saučešće Čepurinu\nPredsednik vlade Srbije Aleksandar Vučić posetio je ruskog amabasadora Aleksandra Čepurina kako bi lično izrazio saučešće porodicama žrtava stradalih u padu vojnog aviona i ruskom narodu.\nRealizacija ruskog zajma do 2021.\nMinistarka građevinarstva, saobraćaja i infrastrukture Zorana Mihajlović uručila je danas ambasadoru Ruske Federacije u Srbiji Aleksandru Čepurinu potpisani Protokol o izmeni Sporazuma o ruskom kreditu za srpske železnice iz 2013. kojim se omogućava Srbiji da do 2021. godine završi sve projekte iz ovog zajma.\nPredsednik Vlade Republike Srbije Aleksandar Vučić primio je danas ambasadora Ruske Federacije Aleksandra Čepurina, sa kojim je razgovarao o svim važnim pitanjima u srpsko-ruskim odnosima.\nČepurin: Došlo je vreme za istorijski zaokret\nDošlo je vreme za istorijski zaokret, za uspostavljanje saradnje istoka i zapada Evrope, izjavio je ambasador Rusije u Srbiji Aleksandar Čepurin.\nPiše: Sputnik 1. 11. 2016.\nLukav potez Rusije\nVlast u Srbiji ne namerava da menja sadašnji spoljnopolitički kurs zemlje što znači da ne namerava da uvede sankcije Ruskoj Federaciji, niti da odustane od evrointegracija, smatraju Danasovi visokopozicionirani politički izvori.\nPiše: J. L., S. Č., M. S. 22. 10. 2016.


Pobuna na granici SAD: Nećemo migrante, to je invazija\nNa stotine stanovnika meksičkog grada Tihuane, pograničnog mesta sa SAD, okupilo se da bi protestovali zbog dolaska hiljada migranata iz Centralne Amerike.\nTramp ponovo brani slanje trupa na granicu prema Meksiku\nAmerički predsednik Donald Tramp danas je ponovo branio slanje vojske na južnu granicu prema Meksiku, dovodeći u pitanje motive migranata koji su se uputili ka SAD.\nRim: 20.000 ljudi protestovalo protiv rasizma\nOko 20.000 ljudi protestovalo je sinoć na ulicama Rima protiv rasizma i stava italijanske vlade prema imigraciji.\nMakedonija produžila vanredno stanje na granicama\nNemački desničari: Bravo za Kitarovićevu!\nMigranti pokušali da spuste merdevine iz kamiona u pokretu (VIDEO)\nDejvid Hurel (41), kamiondžija iz Engleske, mislio je da je pošao na uobičajenu rutu između Dankirka i francuskog Kalea.\n"Oko 20.000 naoružanih migranata pred vratima EU"\nPlanirani prodor navodno će se dogoditi pre usvajanja Globalnog ugovora UN za sigurne, uredne i redovne migracije UN. Nekoliko zemalja, uključujući SAD i Austriju već su se povukle iz ovog...


Mihajlović: Zakon o konverziji otkočiće investicije (video) - Gradjevinarstvo.rs\nMihajlović: Zakon o konverziji otkočiće investicije (video)\n- Zakonom o pretvaranju prava korišćenja u pravo svojine na građevinskom zemljištu uz naknadu, otkočićemo prostor za investitore, da počnu da grade, uvećavaju investicije, što će dovesti i do većeg zapošljavanja – izjavilia je potpredesdnica Vlade Zorana Mihajlović.\nU izjavi „Tanjugu“ uoči rasprave o tom zakonu u Skupštini Srbije, Mihajlović je istakla da je ovaj propis još jedan dokaz da Vlada čini sve da stvori što bolje uslove i što bolji ambijent za investiranje.\nPrema njenim rečima, zakon je pre svega namenjen investitorima koji su dolazili do građevinskog zemljišta u postupcima stečaja i privatizacije kao i na „sve druge načine koji nisu rešeni do sada“.\n- Oni su postajali vlasnici, ali su imali samo pravo korišnjeća i normalno da nisu bili zainteresovani da dalje grade na tom prostoru. Sada će moći da grade i to je taj dodatak koji nam je falio kada govorimo o ambijentu poslovanja – rekla je Mihajlović.\nPrema njenim rečima, predlog zakona je u skladu sa Ustavom, a predviđeno je da se konverzija radi uz naknadu koja će se određivati na osnovu tržišne vrednosti. Naknada će, dodala je, moći da bude umanjena ukoliko se investitori nalaze u lokalnim samoupravama koje spadaju u devastirana područja.\nMihajlović, koja će obrazložiti zakon u svojstvu ministarke građevinarstva, saobraćaja i infrastrukture, najavila je da će Vlada u narednih 20 dana doneti uredbu kojom će definisati kako je i gde moguće umanjti naknadu.\n- Očekujem da ćemo konačno rešiti to pitanje i omogućiti da se u Srbiji gradi – poručila je Mihajlović. - Ulagači će, ukoliko poslanici usvoje taj propis, moći da se šire, a to je interes Vlade Srbije. Naš interes je da investitori, domaći i strani, koji su privatizovali firme u prethodnom periodu počnu da grade na tim svojim prostorima.


Posle završenih master studija poslovne psihologije (stečenih 300 ESPB), studenti su osposobljeni za samostalni naučno-stručni rad na radnim mestima koja zahtevaju akademsko zvanje master psiholog. Ove studije osposobljavaju za: sistemske, strateške i razvojne poslove na selekciji, obuci i upravljanju ljudskim resursima; istraživačke i razvojne poslove u oblasti ljudskog faktora, strukturiranja organizacije i komunikacije, kao i unapređenja celokupnog organizacionog ponašanja; specijalističke poslove u oblasti psihologije rada, pružanja edukativnih i savetodavnih usluga; istraživačke i razvojne poslove u oblasti marketinga i ispitivanja tržišta; poslove u vezi sa psihodijagnostikom, psihološkim intervencijama i savetovanjem u različitim institucijama.\nU zavisnosti od usvojene nomenklature zanimanja, studenti sa završenim master studijama mogu imati zvanja kao što su: master psiholog, savetnik, specijalista, stariji specijalista, stariji analitičar, samostalni istraživač itd. Tek završetak master studija (stečenih 300 ESPB) znači sveobuhvatno sticanje kompetencija za samostalno i stručno obavljanje odabrane profesije, kao i za nastavak školovanja na doktorskim akademskim studijama.\nStrukture studijskih programa predviđaju jednosemestralne predmete. Student tako stiče akademska i stručna znanja iz oblasti studijskog programa. U svakom semestru student bira izborne predmete iz oblasti užestručnih opredeljenja, vezane za oblasti primene usvojenih znanja i veština, a u okviru naučnoistraživačke i stručne delatnosti. U poslednjem, četvrtom semestru deo obaveznog kurikuluma su časovi studijskog istraživačkog rada koji su deo aktivne nastave u okviru obaveznih i izbornih predmeta. Na taj način se studenti osposobljavaju da pristupe izradi master rada. Studentu se tako omogućava sticanje neophodnih akademskih i stručnih znanja iz svih oblasti definisanih ciljevima studiranja.\nOrganizacija, rad i\nFakultet za pravne i poslovne studije dr Lazar Vrkatić upisuje studente u školsku 2018/19. godinu na studijskom programu Poslovna psihologija:\nPsiholozi već danas rade na pozicijama pod ovim nazivima u velikim kompanijama, kao što su: Telekom, Telenor, Službe za upravljanje kadrovima Vlade Republike Srbije, Actavis, Hemofarm, NIS, Štark, veliki broj banaka, te u samostalnim konsultanskim agencijama.


Ekološki ustanak: Danas u 14 sati blokada svih puteva u Srbiji | Novosadski informativni portal 021\nMesta na kojima će biti obustave i vreme kada će započeti organizatori će saopštiti naknadno.\n"Skupština je usvojila izmene Zakona o referendumu, a mi držimo svoju reč - zato blokada puteva", istakli su oni.\n"Ako prođe i Zakon o eksproprijaciji - Vladi i stranim kompanijama su odrešene ruke da u ime bilo kog projekta koji nazovu javnim interesom otimaju, raseljavaju i uništavaju", ukazali su iz Saveza.\n"Zemljoradnici, zanatlije, časni oficiri, sveštenstvo, crkveni velikodostojnici, studenti, intelektualci - sada je čas da se oglasite i zajedno sa nama stanete na branik otadžbine i života u njoj", naveli su oni.\nBlokadu autoputeva najavili su u sredu organizatori ekološkog protesta kod predsedništva Srbije.\nTada je rečeno da će, ukoliko skupština donese Zakon o referendumu i narodnoj inicijativi i Zakon o eksproprijaciji, prvo blokirati na sat vremena autoputeve u Srbiji, a zatim, ukoliko predsednik Aleksandar Vučić bude potpisao te zakone, blokirati celu Srbiju.


Jurišnici SNS ucenama prisiljavaju građane Kovina da prisustvuju dočeku Vučića - NOVA stranka\n09.02.2019 Press služba Aleksandar Vučić, Kovin, Naslovna, pretnje, SNS, ucene 0\nOpštinski odbor Nove stranke u Kovinu najoštrije osuđuje brutalno nasilje nad građanima Kovina, koje jurišnici Srpske napredne stranke sprovode godinama, prisiljavajući ih pretnjama i ucenama da prisustvuju njihovim stranačkim skupovima i da, na svim izborima, glasaju mimo svoje slobodne volje.\nSvesni činjenice da su sve omraženiji u narodu, da gube njegovu podršku, te da bi najavljena poseta Aleksandra Vučića Kovinu doživela fijasko, jurišnici SNS-a su ponovo pribegli brutalnim pritiscima, pretnjama i ucenama građana opštine Kovin, prisiljavajući ih da prisustvuju dočeku čoveka, koji je zaveo diktaturu u našoj domovini. Kulturne i sportske organizacije i društva su ucenjeni gubitkom prava na korišćenje materijalnih sredstava i sportskih terena i objekata, radnici i članovi njihovih porodica otkazima na poslu, a socijalno ugrožena domaćinstva gubitkom socijalne pomoći.\nNova stranka Kovin stoga upozorava nasilnike iz Srpske napredne stranke da će se, veoma brzo, suočiti sa odgovornošću za sve nasilje koje sprovode nad svojim sugrađanima. Građani Srbije sve masovnije izlaze na ulice, odlučni da se suprotstave narastajućem teroru i pitanje je dana kada ćemo, svi zajedno, odbraniti svoju slobodu i dostojanstvo.\nTakođe, Opštinski odbor Nove stranke poziva sve građane koji su izloženi pretnjama i ucenama, ili o njima imaju saznanja, da te slučajeve prijave, a Nova stranka će istrajati u svojoj nameri da svi oni koji sprovode teror nad svojim narodom vrlo brzo budu adekvatno kažnjeni.\nPrevious article\tŽivković: Vučićeva kampanja neuporediva sa Đinđićevom "Srbija na dobrom putu" Next article\tOsuda pretnji Janjiću - ako policija ne reši do sutra, građani će na ulici prekosutra!


Najveći dio tih kompanija nalazi se u Kaliforniji, uključujući onu u kojoj svoja istraživanja u vezi sa "eliksirom mladosti" sprovodi holandski doktor Jan van Dursen.\nRiječ je o molekulima koji mogu da "plijeve" ostarjele ćelije u organizmu, tako što prepoznaju da su prestale da se dijele, pa ih eliminišu da bi ih organizam zatim zamijenio novim, mladim.\nSve je počelo 2.000, kad je van Dursen bio iznenađen izgledom transgenskih miševa koje je upravo uzgojio. Kada su imali samo tri mjeseca, glava im je bila sasvim odrasla, a oči su im bile prekrivene mrenom.\nIpak, naučnici su u međuvremenu uspjeli da razviju 14 senolitika koji poput malih antitijela registruju ostarjele ćelije koje dovode do različitih bolesti koje su direktna posljedica starenja, piše Express.\nPrema sadašnjim procenama, prve rezultate ove faze istraživanja mogli bismo da dobijemo za dvije i po godine.


Dolazi neizvestan period kohabitacije\nNakon što je Džordž Alen, kandidat iz Republikanske stranke u Virdžiniji sinoć priznao poraz, Demokratska stranka je dobila 49. senatorsko mesto, koliko imaju i Republikanci. Međutim, demokrate mogu da računaju i na podršku dvojice nezavisnih senatora. Prethodno je ova stranka obezbedila komotnu većinu u Predstavničkom domu, čime je po prvi put nakon 12 godina stekla prevlast u oba doma Kongresa. Na taj način, Demokrate će biti u situaciji da utiču na mnoge poteze republikanske izvršne vlasti. To nije prvi slučaj dvovlašća u američkoj istoriji. I Bušov prethodnik Bil Klinton u delu mandata je imao republikansku većinu u Kongresu sa kojom je morao da pravi kompromise.\nSinoć su se u Beloj kući sastali Džordz Buš i lider demokrata, buduća predsedavajuća Predstavničkog doma Nensi Pelosi, inače prva žena na ovoj funkciji. "Mi se nećemo složiti o svakom pitanju, ali se slažemo da podjednako volimo Ameriku. Zadovoljan sam razgovorom o širokom spektru pitanja s kojima se suočava Amerika. Izbori su iza na. Partija članice Kongresa je pobedila, međutim ostali su izazovi i zato ćemo zajedno raditi na suočavanju sa njima na konstruktivan način", kazao je Džordž Buš. Sličan je i stav Nensi Pelosi:\nBuš je izrazio spremnost da prihvati sugestije Demokrata kako bi se ostvarili američki ciljevi u Iraku, jedno od pitanja zbog kojih je dobio najviše kritika tokom izbora za Kongres. Zbog toga je, nakon poraza Republikanaca, ministar odbrane Donald Ramsfeld bio prinuđen da se prvi povuče. Međutim, pojedini analitičari sumnjaju da će Buš biti spreman na svestranu saradnju sa Kongresom. Robert Spicer, profesor na državnom Univerzitetu u Njujorku:\n“Buš se suočava se sve većim kritikama oko vođenja rata u Iraku. On ističe da želi da radi zajedno sa Demokratama, međutim, nisam siguran koliko je spreman da ide daleko u tom smislu, jer do sada je veoma malo sarađivao sa Kongresom. Bela kuća je više bila sklona da predoči Kongresu šta želi, a ako zakonodavna vlast to ne prihvati onda je Bušova administracija tražila druge načine da ostvari svoje ciljeve."\nTako je Bušova administracija pokušala da pre konstituisanja novog saziva Kongresa dobije potvrdu od odlazeće republikanske većine za izbor Džona Boltona za američkog ambasadora u Ujedinjenim nacijama. Međutim, Demokrate su opet uspele da za sada to blokiraju uz pomoć jednog republikanskog senatora. Bolton se smatra pripadnikom tvrđe struje među Republikancima i Buš ga je privremeno imenovao za američkog predstavnika u Svetskoj organizaciji, koristeći letnju pauzu u radu Kongresa.


source.ba | SDPBiH: Naš Izborni program bit će plan rada budućih vlada\nFrank Engel poručuje: Druga runda izbora u BiH mogla bi se desiti na ulicama!\nU Afganistanu parlamentarni izbori uprkos prijetnjama radikala\n- Nacrt Izbornog programa rezultat je cjelogodišnjeg rada SDP-a BiH, istraživanja, obilaska više od 50 gradova širom BiH i direktnog kontakta s građanima. U konsultacije o izradi programa bio je uključen i veliki broj nevladinih organizacija, sindikalnih organizacija i udruženja poslodavaca, kao i mnoštvo nezavisnih stručnjaka i zainteresovanih građana - navodi se u saopćenju.\n- Proces izrade programa je još u toku, pa građani, članovi i simpatizeri SDP-a i dalje na javnim tribinama širom BiH mogu navesti svoje prijedloge za rješenje problema iz raznih oblasti, koji će biti ugrađeni u nacrt Izbornog programa. Osim toga, otvoren je i proces online konsultacija i svim građanima omogućeno je da svoje sugestije šalju putem interneta na e-mail adresu plan10@sdp.ba - navodi se u saopćenju iz SDP-a.


Vučić: Nije bilo moguće čuti konkretan datum – BiGportal.ba\nVučić: Nije bilo moguće čuti konkretan datum\nPredsednik Vučić izjavio je u Briselu da je dobio čvrstu reč predsednika Evropskog saveta Donalda Tuska da će Srbija postati članica EU kada ispuni obaveze.\nVučić je, na zajedničkoj pres-konferenciji sa Tuskom, rekao da je zadovoljan razgovorima, ali da nije bilo moguće čuti konkretan datum.\n“Postoji perspektiva, i to je dobro, ali Srbija želi da dobije značajniju motivaciju”, rekao je Vučić.\n“Ali zadovljan sam onim što sam čuo. Ubedio me je da računaju na Srbiju, verujem mu (Tusku). I mi imamo dosta da uradimo”, rekao je Vučić.\nPreneo je da se od Srbije očekuje završetak dijaloga s Prištinom, kao i reformi u oblasti spoljne politike i vladavine prava i istakao da Srbija može da završi reforme, ali da završetak dijaloga zavisi od druge strane.\n“Jasno je da u ovom mandatu ne možemo da postanemo članica, ali se nadamo da bi to moglo da bude moguće u sledećem mandatu Evropske komisije, do 2019, 2020…”, rekao je predsednik Srbije. Predsednik Saveta EU Donald Tusk istakao je da Srbija može da računa na punopravno članstvo u EU po završetku dijaloga sa Prištinom.\n“Sa Tuskom kao kod kuće, otvoreno”\nOvo je, kaže, jedan dobar sastanak, “u moru sastanaka” na putu ka konačnom cilju – članstvu Srbije u EU.\n“Razgovarali smo o procesu dijaloga sa Prištinom pod okriljem EU i perpsektivama i našim predviđanjima u vezi sa tim. Šta mi vidimo kao mogućnost da završimo taj proces, kako to da uradimo i kao da budemo podjednako zadovoljni ili nezadovoljni u Beogradu i Prištini. Kako da uradimo nešto za trajni mir u regionu”, dodao je Vučić.\n“Dobili smo neke sugestije. Učinio sam sve da objasnim naše stavove. Donald (Tusk) je prijatelj Srbije, ume da se stavi na naše mesto i razume naše stavove”, rekao je Vučić.\nVučić je rekao da se tokom razgovora sa Tuskom osećao kao kod kuće jer sa predsednikom Evropskog saveta razgovara otvoreno.\nDodao je i da se nada će u što skorije vreme ugostiti Tuska u Beogradu ili nekom drugom gradu Srbije.


Dačić: Za saradnju sa NATO - Centar za evroatlantske studije - CEAS\nDačić: Za saradnju sa NATO\nObjavio Danas 09 novembar 2018 .\nMinistar spoljnih poslova Srbije Ivica Dačić izjavio je danas da je Beograd opredeljen za razvoj saradnje sa NATO, ali je konstantovao da su odnosi sa alijansom opterećeni sećanjem na bombardovanje 1999. godine, civilne žrtve i razaranja.\nSaradnjom sa NATO se ne dovodi u pitanje vojna neutralnost Srbije i očekujemo razumevanje za našu saradnju sa zemljama koje nisu članice alijanse, rekao je Dačić na otvaranju dvodnevne Beogradske NATO nedelje. Srbija ima partnersku saradnju sa NATO, ali ne želi da bude članica alijanse, izjavio je Dačić. On je rekao da Vojska Srbije učestvuje u više vojnih vežbi NATO nego u manevrima zemalja koje nisu članice alijanse.\nDačić je ocenio da je Kfor jedini garant bezbednosti Srba na Kosovu. Zato je bitno da Kfor ostane u nesmanjenom sastavu na Kosovu i da bude neopristrasan, izjavio je Dačić. Uz ocenu da samo kompromisni dogovor može dovesti do trajnog rešenja na Kosovu, Dačić je rekao da se Beograd protivi pretvaranju Kosovskih snaga bezbednosti u vojsku. Očekujemo da NATO bude jasan u protivljenju tom pokušaju Prištine da stvori svoju vojsku, izjavio je Dačić.\nAmerički ambasador u Beogradu Kajl Skat je rekao da Srbija nije članica NATO, niti želi da to postane, ali ima isti cilj kao i alijansa – stabilnu i mirnu Evropu. Partnerstvo Beograda sa NATO doprinosi stabilnosti Balkana i evropskim integracijama Srbije, izjavio je Skat. On je rekao da SAD poštuju neutralnost Srbije i opredeljenost Beograda da doprinese globalnoj i regionalnoj bezbednosti.


Vučić: Srbija bi mogla da postane članica EU do 2026. - Novinar.rs\nPredsednik Srbije Aleksandar Vučić je izjavio da veruje da će se do kraja mandata nove vlade, 2024. godine, završiti pristupni pregovori Srbije i EU, što znači da bi bilo realno, dodaje on, da Srbija postane članica Unije do 2026. godine.\nVučić je u obraćanju novinarima u Briselu rekao da se danas sastao sa predsednicom Evropske komisije Ursulom fon der Lajen, sa kojom je razgovarao oko sat vremena.\nKako je rekao, teme su bile evrointegracije Srbije, pregovori Beograda i Prištine i ekonomski paket pomoći.\nPre nastavka dijaloga, dodao je Vučić, trebalo bi da dođe do susreta lidera iz regiona sa čelnicima Unije u Parizu. On očekuje da do nastavka dijaloga sa Prištinom dođe kroz dve, tri nedelje.\nPredsednik Srbije je razgovarao i sa evropskim komesarom za proširenje Oliverom Varheljijem i specijalnim predstavnikom EU za dijalog Beograda i Prištine Miroslavom Lajčakom, a predstoji mu susret sa predsednikom Evropskog saveta Šarlom Mišelom.\nPosted in POLITIKATagged #ALEKSANDAR VUČIĆ #BRISEL #EU


16.04.2020 u 13:24\nMigrantski centar u Obrenovcu pod zaštitom vojske (FOTO)\nMinistar odbrane i šef Radne grupe za migracije Aleksandar Vulin obišao je Prihvatni centar u Obrenovcu, gde su prošireni kapaciteti za smeštaj migranata, saopšteno je iz Ministarstva odbrane. Novi objekat na tom prostoru je donacija je preduzeća „Milenijum tim”. - Ovde će biti smešteni migranti i to jeste pomoć migrantima, ali na prvom mestu to je pomoć svim građanima Srbije. Da oni nisu smešteni ovde, da nisu smešteni u našoj kasarni, da nemaju odgovarajuće uslove, oni bi bili ovde na ulicama naših gradova, oni bi danas negde predstavljali bezbednosni i zdravstveni rizik za svakoga od naših građana – izjavio je Vulin. Vojska Srbije, otkako je uvedeno vanrdno stanje zbog epidemije koronavirusa, obezbeđuje sve migrantske kampove i vodi se računa da ih niko ne napusti. - Za\n14.04.2020 u 15:29\nKineski ekspert: Situacija može izmaći kontroli\nMinistar odbrane Aleksandar Vulin je sa direktorom Bezbednosno-informativne agencije Bratislavom Gašićem i delegacijom lekara iz NR Kine, obišao pripreme kruševačke Hale sportova za pretvaranje u privremenu bolnicu, u kojoj će od sledeće nedelje biti smešteni pacijenti inficirani korona virusom sa lakšom kliničkom slikom, sapštilo je Ministarstvo odbrane. Vulin je objasnio da je, u skladu sa odlukama Kriznog štaba Vlade Republike Srbije, Vojska Srbije pomogla da se uspostavi privremena bolnica u Kruševcu. - Krizni štab je taj koji odlučuje gde je potrebno skoncentrisati, ne samo krevete i posteljinu, već ono što je najvažnije - lekare i sve one kadrove bez kojih nema uspešnog lečenja, istakao je Vulin i objasnio da će Vojska Srbije ispred objekta\n14.04.2020 u 12:36\nGde su sve angažovane jedinice ABHO Vojske Srbije\nŠirom Srbije, pripadnici jedinica atomsko-biološko-hemijske odbrane (ABHO) Vojske Srbije nastavljaju angažovanje na sprovođenju mera u cilju sprečavanja širenja virusne infekcije kovid 19, saopštila je Vojska Srbije. Kod privremenih bolnica u Beogradu, Novom Sadu i Nišu, pripadnici ABHO uspostavili su i dezinfekcione punktove, gde je angažovan najveći broj pripadnika tih jedinica. Odeljenja za dekontaminaciju raspoređena su na Beogradskom sajmu, sa zadatkom dezinfekcije medicinskog i ostalog osoblja koje radi unutar hale 1, a vrši se i dezinfekcija svih prilaznih puteva i površina. Dezinfekcioni punkt oformljen je i u Novom Sadu, gde pripadnici ABHO, takođe, vrše dezinfekciju medicinskog i nemedicinskog osoblja koje radi sa pacijentima u privremenoj bolnici na Novosadskom


LA MALBE, Kvebek – Premijer Džastin Trudo je tokom posete La Malbeu, mestu u kome će iduće godine biti održan skup lidera G7, izjavio da će to biti izvanredna prilika da se promovišu sva pitanja od važnosti za Kanadu, a posebno rodna jednakost, kako u zemlji, tako i u svetu. Trudo je sa gradonačelnikom Mišelom Kutijerom i predstavnicima poslovnog i turističkog sektora prodiskutovao o nekim stvarima od važnosti za održavanje samita.\nGELF, Ontario – Policija je nadavno privela jednog 39-godišnjaka pod optužbom da je na prevaru sebi obezbedio obroke. Muškarac je jeo u dva restorana i posle večere imao čudne zdravstvene probleme zbog kojih je hitna pomoć dolazila da interveniše. Bilo ima je sumnjivo kada su ga prepoznali pri drugoj intervenciji, pa su pozvali policiju. Ustanovljeno je da muškarac nije imao trovanje niti bilo kakav drugi zdravstveni problem, već da je simulirao da bi izbegao da plati račune.\nOTAVA – U maju su za trećinu nadmašena predviđanja zapošljavanja za stalno. Ukupno je otvoreno 77 hiljada novih radnih mesta i gotovo sva su u privatnom sektoru, dok u javnom sektoru i kod samostalnog zapošljavanja skoro da nije bilo promena. Izgubljeno je i preko 22 hiljade radnih mesta sa nepunim radnim vremenom, tako da statističari računaju da je oko 55 hiljada ljudi dobilo posao.\nOTAVA – Nadležni u Službi za transfuziju upozoravaju da je i ovog leta, kao i obično u ovo doba godine, poprilično nepovoljna situacija što se tiče zaliha krvi. Za normalno funkcionisanje potrebne su zalihe za pet do osam dana, ali zbog nedovoljno davalaca oni trenutno imaju rezervu tek za dva dana. Majkl Betel, direktor za odnose sa davaocima, posebno naglašava da je potrebno da zemlja bude valjano pripremljena za vanredne situacije, pa apeluje da krv daju svi koji su u mogućnosti da to učine.\nTORONTO – U nedavno sprovedenoj anketi među građanima Ontarija, pokazalo se da preko polovine podržava veću kontrolu iznajmljivanja stambenog prostora, i tek nešto malo manje se slaže da treba da postoji standardna kirija za podstanare. Ove dve mere su deo paketa stambene reforme, koju je provincijska vlada predstavila u aprilu, nakon duže kritike medija i građana na račun izdavanja stanova i prava podstanara.\nVAJTHORS – Bojanke sa najrazličitijim motivima su hit u celom svetu. Svoju verziju dala je i umetnica Erin Dikson, iz Vajthorsa, koja je ovekovečila neke interesantne, unikatne i znamenite kuće u gradu. Ona svakog dana postavlja po jednu ilustraciju na svoj blog, a uskoro će se sve one naći u knjizi.\nTORONTO – Provincijska vlada je potvrdila da će se povećati cena vode za sve kompanije koje je flaširaju i prodaju. Do sada su plaćali svega 3,71 dolara za svakih milion litara izvorske vode, a od 1. avgusta izdvajaće 500 dolara više. Takođe, sve kompanije koje dnevno flaširaju više od 50 hiljada litara moraće da zatraže posebnu dozvolu za uzimanje vode. Kako se naglašava, od ovako prikupljenog novca finansiraće se naučna istraživanja uticaja na životnu sredinu i obezbediti pouzdanije analize izvorske vode.\nRED DIR, Alberta – Bivši političar Džon Oldring u svojoj 64. godini postao je jedan od najstarijih Kanađana koji su osvojili Mont Everest. Najviši planinski vrh na svetu on je osvojio 25. maja, a kako ističe, vreme ih je odlično poslužilo. On je pokušao i pre dve godine da se popne na planinu, ali ga je sprečio zemljotres koji je tada pogodio Nepal. Inače, najstariji planinar koji se popeo na ovaj vrh je Joičiro Miura, 80, kome je to pošlo za rukom 2013. godine.\nNjUJORK – Iako su bili nominovani u sedam kategorija za nagradu Toni, autori kanadskog mjuzikla Come From Anjay, osvojili su samo jednu. Kristifer Ešli nagrađen je za najboljeg reditelja za mjuzikl o dešavanjima u Ganderu posle terorističkih napada na Ameriku, kada se u gradiću našlo preko šest hiljada putnika i članova posada 38 aviona prinuđenih tu da slete zbog zatvaranja američkog vazdušnog prostora.\nTORONTO – Ukoliko Toronto usvoji predložene preporuke o uslovima kratkotrajnog iznajmljivanja stanova, građani će to moći da urade samo sa prostorima u kojima žive. Takođe, kompanije poput Airbnb-a moraće da imaju licencu, a biće napravljen i registar svih koji se bave ovim poslom. Gradonačelnik Džon Tori kaže da želi da takve onlajn usluge i dalje postoje, ali naglašava da grad namerava da spreči da se stanovi kupuju isključivo za ovu varijantu kratkotrajnog iznajmljivanja.\nOTAVA – Komitet Senata za pravna i ustavna pitanja odobrio je privatni zakonski predlog za priznavanje Šarlotauna kao mesta u kojem je stvorena Konfederacija. Senatorka iz Ostrva princa Edvarda, Dajan Grifin je iznela stav da je do stvaranja Konfederacije došlo posle nekoliko konferencija, ali da je čitav proces započeo u Šarlotaunu 1864. godine. Istoričari kažu da je ova činjenica važna u nastavi o kanadskoj istoriji, ali i da može doprineti turizmu u Ostrvu princa Edvarda.\nHALIFAKS – Ministar odbrane Hardžit Sadžan kaže da federalna vlada razmatra zahtev NATO da Kanada pošalje kadrove za obuku policajaca u Avganistan, ali je naglasio da vojni fokus ostaje misija u Iraku i regionu.\nTORONTO – Univerzitet Gelf dobio je od fondacije Gejb Magnota donaciju od 1,4 miliona dolara za proučavanje lajmske bolesti, pa će otvoriti istraživačku laboratoriju u kojoj će se baviti testiranjem i lečenjem ove bolesti. Ujed krpelja može izazvati ovu bolest, koja svake godine pogađa sve više Kanađana. Fondacija je nazvana po suosnivaču kompanije Magnota Vajneri, koji je pre osam godina umro od komplikacija izazvanih lajmskom bolešću.\nOTAVA – Statističari su izračunali da je dug prosečnog kanadskog domaćinstva i dalje blizu rekordno visokog i da iznosi 1,67 dolara na svaki zarađeni dolar. Od ovog iznosa, skoro dve trećine čini hipotekarni kredit.\nOTAVA – Banka Kanade upozorava da međusobno povezane kanadske banke mogu biti na meti sajbernapada, koji bi mogli ugroziti poverenje u finansijski sistem, pa poziva na njihovu saradnju u borbi protiv mogućih pretnji.\nSENT DžON, Nju Brunsvik – U utorak uveče u požaru je uništen svetionik Svift point, na reci Sent Džon. Radi se o staroj građevini, gotovo iz vremena Konfederacije, ali koja je i dalje služila moreplovcima za navigaciju. Uzrok požara se ispituje.


Počela vakcinacija u BiH | Trend Radio Velika Kladuša\nPočela vakcinacija u BiH\nU Bosni i Hercegovini je konačno počela vakcinacija protiv koronavirusa. Direktor Univerzitetskog kliničkog centra Republike Srpske Vlado Đajić je prva vakcinisana osoba u državi. On i njegove kolege iz spomenute zdravstvene ustanove primili su rusku vakcinu Sputnik V. Danas je prvi dan vakcinacijei bit će vakinisano nekoliko desetina zdravstvenih radnika.\nVlast u RS-u osigurala je dvije hiljade doza ove vakcine, a jučer je Vlada Srbije osigurala još pet hiljada doza za ovaj entitet.\nKako su najavili nadležni, prvo će biti vakcinisani zdravstveni radnici.\nOpozicija u ovom dijelu Bosne i Hercegovine smatra da je nabavka Sputnika V sumnjiva, pa su tako iz Demokratskog narodnog saveza (DNS) pozvali ministra zdravstva i socijalne zaštite RS-a Alena Šeranića da spriječi aferu “Respirator 2”.\nU međuvremenu, u Federaciji Bosne i Hercegovine još nema nijedne doze vakcine. Njene vlasti su obećavale da bi prve doze nabavljene globalnom inicijativom COVAX trebale biti dostupne ovaj mjesec. Ali, to se još nije desilo.\nNadležni u ovom entitetu tvrde da je za nabavku najodgovornije Ministarstvo civilnih poslova Bosne i Hercegovine. Uvjeravaju da entiteti i kantoni ne mogu kupiti vakcine direktnom pogodbom s proizvođačima.\nNo, u Zapadnohercegovačkom kantonu rade na tome da kupe Sputnik V i naglašavaju da to mogu uraditi. Premijer Kantona Sarajevo Edin Forto je izjavio da ni entitetska ni državna vlast ništa ne poduzimaju da bi nabavile vakcinu.


Značajan doprinos USSCG evropskim integracijama i promociji socijalnog dijaloga | MINA\nNaslovnica MINA Business Značajan doprinos USSCG evropskim integracijama i promociji socijalnog dijaloga\nPodgorica, (MINA-BUSINESS) – Unija slobodnih sindikata dala je značajan doprinos procesu pregovora s Evropskom unijom, posebno kroz učešće u intenzivnom radu radne grupe za pregovaračka poglavlja 2 i 19 koja se tiču kretanja radnika i socijalne politike, smatra glavna pregovaračica Zorka Kordić.\nOna je na sastanku sa generalnim sekretarom USSCG, Srđom Kekovićem razmijenila mišljenje u vezi sa zajedničkim djelovanjem na promociji socijalnog dijaloga, kao ključnog aspekta evropske socijalne politike, te aktuelnostima u procesu evropskih integracija i mogućnosti unapređenja saradnje.\nKordić je kazala da, kao odličan poznavalac evropskih praksi u oblasti prava radnika i socijalne politike, USSCG može doprinijeti definisanju najboljih zakonskih i praktičnih rješenja.\nOna je, kako je saopšteno iz Generalnog sekretarijata Vlade, navela da umreženost USSCG sa srodnim regionalnim i međunarodnim organizacijama može, ne samo biti sredstvo za razmjenu znanja i iskustava, već se i staviti u funkciju promocije socijalnog dijaloga u kontekstu evropskih integracija.\nU tom kontekstu, Kordić je iznijela očekivanje da će se dobra saradnja i učešće sindikata nastaviti i u novoformiranim radnim grupama za pregovore, koje će predstavljati platformu za široke konsultacije o pitanjima s evropske agende.\nKeković je kazao da je USSCG, tokom svog petnaestogodišnjeg djelovanja, postala prepoznatljiv i pouzdan partner, u zemlji i šire, na teme obuhvaćene socijalnim dijalogom.\n„Od početka smo zagovornici evropskih integracija, imajući u vidu da su zaposlenost i socijalni napredak među osnovnim ciljevima Evropske unije“, naveo je Keković.\nOn je podsjetio da je USSCG članica brojnih regionalnih, evropskih i međunarodnih sindikalnih udruženja, čijem radu intenzivno doprinosi i sa kojima ima odličnu saradnju.\nKeković je prenio očekivanje da će se Vlada posvetiti jačanju kapaciteta socijalnih partnera i unapređenju kvaliteta socijalnog dijaloga, uz mišljenje da se, kroz isticanje primjera odgovornih poslodavaca koji vode računa o svojim radnicima, može podići svijest o potrebi i kulturi socijalnog dijaloga.\nZajednički je ocijenjeno da, iako vladavina prava čini okosnicu procesa pregovora, veću pažnju u budućnosti treba pridavati i „životnim temama“ među kojima se svakako ističu prava radnika i socijalna politika.\n“U tom cilju je dogovorena saradnja u narednom periodu kako bi se povećala vidljivost ovih tema i evropske integracije učinile procesom svih segmenata društva”, zaključuje se u saopštenju.


Desničari zasenili pobedu socijalista - Svet - Dnevni list Danas\nPočetna » Svet » Desničari zasenili pobedu socijalista\nOpšti izbori u Španiji ponovo završeni bez osvojene većine\nVladajuća Socijalistička partija osvojila je najviše mesta u parlamentu na izborima koji su u nedelju održani u Španiji, ali nije uspela da osvoji većinu.\n1Piše: D. J. 11. novembra 2019. 20.00\nKonzervativna Narodna stranka (PP) našla se na drugom mestu, dok je krajnja desničarska stranka Voks osvojila više nego dvostruko veći broj mesta nego što je imala i tako postala treća najjača stranka u zemlji. Ovo su bili četvrti opšti izbori u Španiji u poslednje četiri godine. Na prethodnim izborima u aprilu niko nije osvojio većinu, a socijalisti nisu uspeli da oforme koalicionu vladu. Ovog puta, Socijalistička partija je osvojila 120 od 350 mesta, što je za tri manje nego u aprilu. Narodna stranka, koja je ranije imala 66 mesta, sada je dobila 88, dok je Voks osvojio 52 mesta, u odnosu na 24, koliko su imali u aprilu.\nIzbori u nedelju bili su obeleženi sve većom napetošću u Kataloniji čiji je neuspešni pokušaj otcepljenja 2017. izazvao najveću političku krizu u zemlji u poslednjih 40 godina. „Katalonija je dominirala tokom najvećeg dela predizborne kampanje, bacajući senku na druge probleme kao što su slabljenje ekonomskog rasta, penzije, nezaposlenost i klimatske promene“, rekao je Arturo Lopo iz španske novinske agencije Europa pres za Bi-Bi-Si. Prema njegovim rečima, nasilje na ulicama Barselone i drugih većih gradova ne samo da je ponovo podstaklo nacionalistički sentiment naklonjen nezavisnosti, već je i izazvalo bes među ostalim glasačima u Španiji. „To je ojačalo Voks, krajnje desničarsku stranku čiji su lideri ranije bili u PP“, kaže Lopo. Juče, dan posle izbora, stotine demonstranata blokirale su saobraćaj u oba smera na auto-putu AP-7, koji povezuje Španiju i Francusku, u znak protesta protiv zatvaranja katalonskih separatističkih lidera prošlog meseca.\nObraćajući se pristalicama pošto su pristigli rezultati izbora, premijer Pedro Sančes je rekao da je njegov prioritet „formiranje stabilne vlade i sprovođenje politike u korist većine španskih građana“. „Želim da uputim poziv svim političkim strankama da odgovorno postupaju kako bi se odblokirala politička situacija u Španiji“, dodao je Sančes. Pošto nije uspeo da formira vladu posle izbora u aprilu, aktuelni premijer se nadao da će raspisivanje novih izbora ojačati njegovu stranku, ali je Pablo Iglesias, lider levičarske stranke Podemos, upozorio da će to samo doprineti osnaživanju krajnje desnice. „Još jednom, pružamo ruku Socijalističkoj partiji i Pedru Sančesu“, rekao je Iglesias, dodajući da je odmah spreman za početak razgovora. Podemos je prirodni saveznik Socijalističkoj partiji. Međutim, koalicija ove dve stranke i dalje ne bi imala 176 mesta, koliko je neophodno za većinu.\nS druge strane, najveći gubitnik na izborima je stranka desnog centra Građani, koja je osvojila samo deset mesta, u odnosu na 57 koliko je imala u aprilu. NJih je nadmašila čak i Republikanska levica Katalonije-suverenisti, izborna koalicija prokatalonskih separatističkih stranaka. „Španci su želeli više Sančesa u ovom zakonodavnom telu, ali su takođe želeli više Voksa i manje političkog centra“, rekao je lider Građana Albert Rivera. Smatra se da je Voks na izborima imao koristi od krize u Kataloniji i od snažnog antiseparatističkog osećaja u drugim delovima Španije. „Danas su patriotska alternativa i društvena alternativa konsolidovane u Španiji, zahtevajući nacionalno jedinstvo i povratak ustavnog poretka u Kataloniji“, rekao je lider Voksa Santijago Abaskal svojim pristalicama posle izbora.\nOgroman porast broja mesta koja je osvojio Voks najveće je iznenađenje na ovim izborima. Izgledalo je da je Španija imuna na talas krajnje desničarskog populizma koji se širio kontinentom tokom protekle decenije, pošto je mnogima u sećanju ostala vojna diktatura generala Franciska Franka. Ali, sada se Voks pozicionirao kao jedna od najmoćnijih sila u španskoj politici. Francuska desničarska liderka Marin le Pen na Tviteru je čestitala Voksu na „zapanjujućem napretku“. Italijanski populista Mateo Salvini takođe je izrazio zadovoljstvo uspehom ove stranke. „Ne želimo uopšte rasizam i fašizam, u Italiji kao i u Španiji samo želimo da živimo mirno u našem sopstvenom domu“, tvitovao je Salvini.\ndesnicari, Izbori, socijalisti, Španija\nNista ne moze da zaseni broj ljudskih zrtava koje je *levica* odnela u dvadesetom veku.


Krijumčarenje migranata otkriveno je i spriječeno na širem području Zvornika, kada je u ranim jutranjim satima otkriveno plovilo na rijeci Drini sa krijumčarenim migrantima\nDežurni tužitelj Tužiteljstva BiH uputio je Sudu BiH prijedlog za određivanje mjere pritvora za osumnjičene Adila Bashira, rođenog 1996. u Pakistanu, državljanina Pakistana i Adnana Alia, rođenog 1996. u Pakistanu, također državljanina Pakistana.\nOvi osumnjičeni lišeni su slobode od policijskih djelatnika Granične policije BiH prilikom krijumčarenja skupine od 13 ilegalnih migranata, koji nisu ispunjavali uvjete za zakonit ulazak i boravak u Bosni i Hercegovini.\nKrijumčarenje migranata otkriveno je i spriječeno na širem području Zvornika, kada je u ranim jutranjim satima otkriveno plovilo na rijeci Drini sa krijumčarenim migrantima.\nPolicajci Granične policije BiH zaplijeni su plovilo, priveli osumnjičene, nakon čega su ilegalne migrante, državljane Afganistana i Pakistana, saslušali i predali pod nadzor Službe za poslove sa strancima Bosne i Hercegovine.\nNakon privođenja i ispitivanja osumnjičenih, dežurni tužitelj uputio je Sudu BiH prijedlog za određivanje mjere pritvora, iz razloga jer se radi o stranim državljanima, koji bi odlaskom iz BiH postali nedostupni pravosudnim institucijama BiH.\nTužiteljstvo BiH zajedno sa partnerskim institucijama i agencijama postupa u većem broju predmeta za kaznena djela ilegalnih migracija, čija učestalost je povećana u skladu sa usložnjavanjem migrantske situacije u Bosni i Hercegovini – saopćeno je iz Tužilaštva BiH.


DODIK BOCNUO INZKA: "Za sve ove godine mogao je bar jednom da pročita Dejtonski sporazum!" - E-index\n“Da je to učinio, vidio bi da su Međunarodni pakt o ekonomskim socijalnim i kulturnim pravima i Međunarodni pakt o građanskim i političkim pravima dio ustavnog ustrojstva BiH, jer su sastavni dio Ustava BiH. Da je pročitao Ustav BiH, vidio bi da upravo ti dokumenti garantuju pravo naroda na samoopredjeljenje”, rekao je Dodik na pitanje da prokomentariše Inzkovu izjavu da “entiteti postoje samo na osnovu Ustava BiH”.\n“Inzko bi morao da zna da je međunarodni sporazum kojim je nastala BiH, stariji od izjava Savjeta za implementaciju mira (PIK) ili njegovih proizvoljnih tumačenja i da je kršenje Dejtonskog sporazuma krivično djelo”, naglasio je Dodik.\n“Kada je već toliko novca dobio na račun ničega u BiH, dobro bi bilo da već jednom počne da zarađuje platu, za početak tačnom interpretacijom Dejtonskog sporazuma, Ustava BiH i svih konvencija koje su ugrađene u njega. Ovako je svima jasno da Inzko dobro živi optužujući Milorada Dodika i Republiku Srpsku i da njemu takva situacija savršeno odgovara. Građani i Republike Srpske i FBiH od njega imaju samo štetu u svakom smislu”, kazao je Dodik.


NEMAC MENJA PAUNOVIĆA Čikago spremio otkaz srpskom stručnjaku\nSrpski stručnjak Veljko Paunović uskoro će postati slobodan trener. Čelnici Čikago Fajera spremaju otkaz našem strategu zbog loših rezultata u ovoj sezoni, prenose američki i nemački mediji.\nProšle sezone Paunović je ostvario odlične rezultate, kada je predvodio Čikago do treće pozicije na istočnoj konferenciji MLS lige. Međutim, ove godine priča je potpuno drugačija. Klub je "zakucan" za dno tabele, na poslednjih osam mečeva osvojen je samo jedan bod, a do kraja šampionata preostalo je još samo sedam utakmica.\nJoš nije poznato da li će čelnici Čikaga sačekati kraj sezone kako bi "uručili" otkaz srpskom menadžeru ili će to učiniti pre poslednje utakmice u sezoni. Kao naslednik Paunovića pominje se nemački trener Peter Nojrurer koji ima veliko bundesligaško iskustvo, koje je stekao vodeći Šalke, Hertu, Keln i Hanover.


Iran uputio ultimatum evropskim silama @ InfoBijeljina \nKako Rojters napominje, neimenovani zvaničnik je svoju izjavu dao nekoliko nedjelja uoči konačne odluke Teherana o ostanku ili napuštanju tog sporazuma.\nAP takođe navodi da je iranski zvaničnik, govoreći pod uslovom anonimnosti, kazao da odluka Irana o ostanku ili napuštanju sporazuma "zavisi od preostalih učesnika Zajedničkog sveobuhvatnog akcionog plana (JCPOA), ako oni zapravo uspiju da kompenzuju odsustvo SAD u sporazumu".\nSporazum je Iran potpisao 2015. godine sa šest velikih sila, uključujući i SAD, a podrazumijeva ublažavanje sankcija Teheranu u zamjenu za prekid razvoja nulearnog programa te zemlje.\nAmerički predsjednik Donald Tramp objavio je 8. maja da se SAD povlače iz nuklaearnog sporazuma.\nDiplomate država koje su ostale pri sporazumu - Britanije, Kine, Francuske, Njemačke i Rusije, danas su se sastale na formalnom sastanku po prvi put bez SAD i nakon njihovog povlačenja.\nMeđutim, oni smatraju da su mogućnosti spasavanja sporazuma ograničene nakon što je Vašington najavio još oštrije mjere protiv Teherana.\n"Da budem iskren, nismo sigurni", prenio je Rojters riječi neimenovanog iranskog zvaničnika uoči današnjih pregovora.\nOn je kazao da Iran traži od evropskih sila paket ekonomskih mera do kraja mjeseca, kao nadoknadu za povlačenje SAD iz nuklearnog sporazuma.\n"Očekujemo da dobijemo paket do kraja maja", rekao je on i dodao da će Teheran odlučiti u narednih nekoliko nedjelja da li će ostati potpisnik sporazuma.\nPrema njegovim riječima, evropske mjere velikim dijelom su potrebne kako bi se osiguralo da izvoz nafte ostane u istom obimu i da sistem poruka o međunarodnim uplatama SWIFT nastavi da funkcioniše u Iranu.


Cvijanović: Neka EU štiti svoje granice tako da migranti ne stižu u Srbiju i Srpsku - Sve o Srpskoj\nCvijanović: Neka EU štiti svoje granice tako da migranti ne stižu u Srbiju i Srpsku\nPORUČILA BRISELU: NE ŠTITITE SAMO SVOJU GRANICU IZMEĐU BiH I HRVATSKE\n„Imam puno povjerenje u našu policiju i Ministarstvo unutrašnjih poslova (MUP), jer znaju šta rade u situaciji koja se odnosi na migrante“\nPREDSJEDNIK Republike Srpske Željka Cvijanović izjavila je u Banjaluci da Republika Srpska ne može primati migrante jer nema uslove za njihov smještaj, te ukazala da, kada je riječ o tom pitanju, postoje bezbjednosni, zdravstveni, društveni i socijalni problemi.\n„Imam puno povjerenje u našu policiju i Ministarstvo unutrašnjih poslova (MUP), jer znaju šta rade u situaciji koja se odnosi na migrante. Naravno, olakšana je stvar time što su Republika Srpska i njene institucije jasno zauzele čvrst stav o migrantima i to na vrijeme prije nekoliko godina“, rekla je Cvijanovićeva novinarima.\nCvijanović je izjavila i da se zakoni moraju izrađivati na način da budu u funkciji društva, a ne politikantstva.\n„Bojim se da je mnogo zakona poslato u skupštinsku proceduru iz politikantskih razloga, nastojeći da se time pravi politička priča, a ne da se dođe do dobrog rješenja kojim će se garantovati bolji život“, rekla je Cvijanovićeva novinarima u Banjaluci odgovarajući na pitanje da li vladajuća većina u Srpskoj odugovlači sa usvajanjem zakona o ispitivanju porijekla imovine.\nOna je istakla da zakoni ne smiju služiti u svrhu promocije neke političke opcije ili da bi se došlo do političkog cilja.\nLukač: MUP Srpske ima dovoljno policajaca za kontrolu kretanja migranata\nMinistar unutrašnjih poslova Republike Srpske Dragan Lukač izjavio je da pripadnici MUP Srpske kontrolišu kretanje migranata i da se svakodnevno nalaze na međuentitetskoj liniji.\n„Nećemo dozvoliti da migranti na bilo koji način ugroze građane ili da počine krivična djela i prekršaje koji mogu dovesti u pitanje bezbjednost“, rekao je Lukač novinarima u Banjaluci.\nOn je istakao da MUP Srpske ima dovoljno policajaca angažovanih na kontroli kretanja migranata.\nTagovigranice Dragan Lukač EU Željka Cvijanović migranti MUP policija Srbija


Slovenci ne priznaju brčanske testove na COVID-19, čemu onda služi PCR aparat u Brčkom!? | Brčanski Forum\nSlovenci ne priznaju brčanske testove na COVID-19, čemu onda služi PCR aparat u Brčkom!?\nPCR laboratorija u Brčkom zvanično je počela sa radom početkom augusta i smještena je u prostorijama bivšeg kina „Oslobođenje“.\nCijena testa na COVID-19 je 160 KM ukoliko pacijent želi da dobije rezultat u roku od dva sata, a ukoliko želi da dobije rezultate u okviru 24 sata cijena je 120 KM.\nZvaničnici su PCR kabinet predstavili značajnim posebno što je omogućio prije otkrivanje inficirane osobe ali i da građani ne moraju više testiranja raditi u Tuzli.\nPored prednosti aparata i testova koji su predstavljeni u javnosti, Slovenija je objavila spisak država kojima priznaje PCR test, ali i spisak država od kojih ne priznaje test PCR. Među država koje Slovenija PCR testiranja ne priznaje nalazi se i BiH, što znači da ni testovi iz Brčko Distrikta nisu priznati.\nPostavlja se pitanje, čemu onda služi kupljeni PCR aparat u Brčkom, koliko je plaćen i zašto ako je brčanskoj javnosti predstavljeno da se radi o kvalitetnom aparatu država Slovenija ne priznaje PCR test? Da li se uskoro može očekivati i da ostale države u Evropi ne priznaju test iz BiH kao i testove brčasnkog PCR aparat?\nRedakcija je prolijedila upit slovencima vezano za PCR test a istovremeno pokušava dobiti i komentar i od nadležnih iz javnog zdravstva Brčko.\nNa ovom linku možete pogledati spisak država koje je objavila Slovenija


Mendelino zdravstveno stanje se poboljšava\nBivši predsednik Južnoafričke republike Nelson Mendela\nZdravstveno stanje bivšeg predsednika Južnoafričke republike Nelsona Mendele se poboljšava, od kako je hospitalizovan zbog infekcije na plućima.\nU saopštenju kancelarije predsednika Džejkoba Zume navodi se da su Mendelini lekari rekli da bivši predsednik dobro reaguje na lekove. Takođe je navedeno da će Mendela do daljeg biti na lečenju i posmatranju.\nNelson Mendela je u sredu pred ponoć prebačen u bolnicu zbog iste infekcije zbog koje je u decembru tri nedelje ležao u bolnici. Tada mu je izvađen i kamen iz žuči.\nMendela je skoro tri decenije proveo u zatvoru zbog protivljenja vladavini bele manjine u Južnoafričkoj republici i postao je simbol mirnog prelaza na demokratsku vladu posle više decenija aparthejda.\n1994. postao je prvi crni predsednik Južnoafričke republike, a nagrađen je i Nobelovom nagradom za mir zbog svog doprinosa rušenju aparthejda. Predsednički položaj napustio je 1999, a proteklih nekoliko godina retko se pojavljivao u javnosti.


Iz Prištine najavljuju tužbu protiv Beograda za genocid - Radio Kontakt Plus\n14:11, 04.05.2021Izvor: RTS, Radio Kontakt Plus\nKosovska vlada planira da pokrene tužbu za genocid protiv Beograda pred Međunarodnim sudom pravde, ali ne ove, već do kraja sledeće godine, najavila je portparolka vlade Rozafa Keljmendi.\n"Pre početka izrade tužbe potrebno je finalizovati plan rada koji sadrži mnoge tehničke aspekte. Kada se proces izrade tog plana završi, izrada tužbe može da počne. Nemamo tačan datum za podnošenje tužbe, ali očekujemo da možemo da je podnesemo pre kraja sledeće godine, s obzirom na to da je potrebna velika priprema", rekla je Rozefa Keljmendi listu Koha ditore.\n"Smatramo da je na Kosovu bilo genocida i pokušaćemo to da dokažemo. U ovoj fazi nije prikladno govoriti o posledicama takve moguće presude, jer je još uvek u prvoj fazi. Sada se bavimo pitanjem nadležnosti i unutrašnjim i spoljnim analizama, domaćih i međunarodnih stručnjaka, koje razmatramo u odnosu na mogućnosti koje Kosovo ima da podnese ovu tužbu", rekla je portparolka kosovske vlade.\nPopović: Kosovo ne može da tuži vlastitu državu\n"Mogućnost tužbe za navodni genocid, kojom političari u Prištini ponovo prete Srbiji, postoji samo u njihovim uzavrelim glavama. U pravnom smislu takva opcija ne postoji čak ni u teoriji", saopštenjem se oglasio pomoćnik direktora Kancelarije za KiM, Igor Popović.\nKako ističe, nezabeleženo je u istoriji međunarodnog prava da jedna teritorija tuži vlastitu državu.\n"Provokacija, da će krajem sledeće godine tzv. Кosovo podnetu tužbu protiv sopstvene države, samo je neuspešna kupovina vremena, jer i u Prištini znaju da je takav naučno-fantastični scenario nemoguć i u pravnom smislu ništavan. Takozvano Кosovo, kao teritorija pod protektoratom međunarodne zajednice, po rezoluciji Saveta Bezbednosti UN 1244, nije, niti može biti subjekt međunarodnog prava i što pre Priština prihvati realnost, to će mogućnost za nastavak dijaloga i pronalaženje kompromisa biti izvesnija", ističe Popović.\nKaže da političari iz Prištine pokazuju da nemaju jasnu i realnu politiku, niti volju da grade politiku mira, već samo rade na rasplamsavanju separatističkih i ekstremističkih strasti.\n"Snaga argumenata i međunarodnog prava je na strani Beograda i stoga je uzaludno što Priština bije unapred izgubljene bitke. Sigurno je da postoji korisniji način za trošenje novca, kao što je kupovina vakcina i rad na imunizaciji stanovništva, umesto kvazi-pravničkih bitki koje su osuđene na propast", zaključuje Popović.\nTagovi: Vlada KosovaRatni zločinKancelarija za KiMKosovoSrbija\nKosovo: Vlada uvela ograničenje kretanja, zatvaraju se ugostiteljski objekti


Japanski orden legendarnom Piksiju - Prnjavorski informativni portal\nLegendarnom srpskog fudbaleru i dugogodišnjem igraču i treneru japanske “Nagoje” Draganu Stojkoviću Piksiju uručeno je japansko carsko odlikovanje za 2015. godinu za izuzetan doprinos u uspostavljanju i unapređenju prijateljskih odnosa s Japanom.\nStojkoviću je Orden reda izlazećeg sunca sa zlatnim zracima sa rozetom, u ime Vlade Japana, u Beogradu uručio ambasador Japana u Srbiji Masafumi Kuroki, navodeći da je Stojković jedan od najboljih igrača u istoriji jugoslovenskog i srpskog fudbala, i da je heroj.\nNaglašavajući da je Stojković dao izuzetan doprinos prijateljstvu japanskog i srpskog naroda, Kuroki je rekao da je Stojković odličnom i fer plej igrom dao značajan doprinos osnaživanju tima “Nagoje”, ali i popularizaciji japanske fudbalske lige.\nStojković je rekao da je, kada je čuo da će dobiti orden Japana, poželio da ga primi u Srbiji – prenijeli su beogradski mediji.\n“Orden sam dobio ja, a Srbija je dobila priznanje”, rekao je Stojković, navodeći da je u životu primio mnogo priznanja, ali da počast ovog japanskog priznanja prevazilaze sva njegova dosadašnja iskustva.\nOn je rekao da mu je izuzetno stalo do unapređenja prijateljstva Japana i njegove otadžbine.\n“Japan Srbiji može biti uzor, a Srbija za Japan inspiracija, dok je moja uloga da tu vezu pojačam. Trudiću se da dokažem da sam dostojan tog velikog zadatka”, rekao je Stojković.\nOrden izlazećeg sunca je japansko odlikovanje koje je 1875. ustanovio japanski car Meiđi, a dodjeljuje se pojedincima za istaknuta dostignuća u međunarodnim odnosima, promociji japanske kulture, za napredak u svojoj oblasti, razvoju i blagostanju ili očuvanju životne sredine.\nStojković je u Japan došao 1994. godine, a sedam godina je igrao u fudbalskom klubu “Nagoja”, dok je od 2008. do 2013. godine bio trener tog kluba, dok je 1995. godine izabran za najboljeg igrača, a 2010. za najboljeg trenera u Japanu.\nStojković je i bivši fudbaler “Crvene zvezde” i reprezentativac, bivši predsjednik Fudbalskog saveza Jugoslavije i bivši ambasador dobre volje za učvršćivanje mira i ekonomskog razvoja zapadnog Balkana, promoter sporta i turizma. agencije\nPoginuo oskarovac u avionskoj nesreći